PMIndiaData/PMIndiaSum huggingface dataset:
ਪ੍ਰਧਾਨ ਮੰਤਰੀ ਨੇ ਨਾਗਰਿਕਾਂ ਨੂੰ ਆਪਣੀਆਂ ਸੋਸ਼ਲ ਮੀਡੀਆ ਡੀਪੀਜ਼ ਨੂੰ ਤਿਰੰਗੇ ਵਿੱਚ ਬਦਲਣ ਦੀ  ਤਾਕੀਦ ਕੀਤੀ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਰੇ ਨਾਗਰਿਕਾਂ ਨੂੰ ਹਰ ਘਰ ਤਿਰੰਗਾ ਨੂੰ ਸਮੂਹਿਕ ਅੰਦੋਲਨ ਦੇ ਰੂਪ ਵਿੱਚ ਮਨਾਉਣ ਦੇ ਕ੍ਰਮ ਵਿੱਚ ਆਪਣੀ ਸੋਸ਼ਲ ਮੀਡੀਆ ਡੀਪੀਜ਼ ਨੂੰ ਤਿਰੰਗੇ ਵਿੱਚ ਬਦਲਣ ਦੀ ਤਾਕੀਦ ਕੀਤੀ ਹੈ। ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ; “ਅੱਜ 2 ਅਗਸਤ ਵਿਸ਼ੇਸ਼ ਹੈ! ਅਜਿਹੇ ਸਮੇਂ ਵਿੱਚ, ਜਦੋਂ ਅਸੀਂ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਮਨਾ ਰਹੇ ਹਾਂ, ਸਾਡਾ ਦੇਸ਼ #HarGharTiranga ਦੇ ਲਈ ਤਿਆਰ ਹੈ, ਜੋ ਸਾਡੇ ਤਿਰੰਗੇ ਦਾ ਉਤਸਵ ਮਨਾਉਣ ਦਾ ਇੱਕ ਸਮੂਹਿਕ ਅੰਦੋਲਨ ਹੈ। ਮੈਂ ਆਪਣੇ ਸੋਸ਼ਲ ਮੀਡੀਆ ਪੇਜ਼ਾਂ ’ਤੇ ਡੀਪੀ ਬਦਲ ਦਿੱਤੀ ਹੈ ਅਤੇ ਤੁਹਾਨੂੰ ਸਭ ਨੂੰ ਵੀ ਅਜਿਹਾ ਕਰਨ ਦੀ ਤਾਕੀਦ ਕਰਦਾ ਹਾਂ।”
ਓਡੀਸ਼ਾ ਦੇ ਹਵਾਈ ਸਰਵੇਖਣ ਦੇ ਬਾਅਦ ਪ੍ਰਧਾਨ ਮੰਤਰੀ ਦੀਆਂ ਟਿੱਪਣੀਆਂ

ਪੂਰੀ ਦੁਨੀਆ ਇੱਕ ਪਾਸੇ ਕੋਰੋਨਾ ਵਾਇਰਸ ਦੇ ਕਾਰਨ ਜੋ ਸਮੱਸਿਆ ਪੈਦਾ ਹੋਈ ਹੈ, ਜ਼ਿੰਦਗੀਆਂ ਬਚਾਉਣ ਲਈ ਦੁਨੀਆ ਜੰਗ ਲੜ ਰਹੀ ਹੈ। ਅਜਿਹੀ ਸੰਕਟ ਦੀ ਘੜੀ ਵਿੱਚ ਹਿੰਦੁਸ‍ਤਾਨ ਲਈ ਕੇਂਦਰ ਸਰਕਾਰ ਹੋਵੇ ਜਾਂ ਰਾਜ‍ ਸਰਕਾਰਾਂ ਹੋਣ, ਸਾਰੇ ਡਿਪਾਰਟਮੈਂਟ ਅਤੇ ਇੱਕ ਤਰ੍ਹਾਂ ਨਾਲ ਸਾਰੇ ਨਾਗਰਿਕ, ਇਹ ਕੋਰੋਨਾ ਵਾਇਰਸ ਦੀ ਲੜਾਈ ਵਿੱਚ ਪਿਛਲੇ ਦੋ-ਢਾਈ ਮਹੀਨੇ ਤੋਂ ਲੱਗੇ ਹੋਏ ਹਨ। ਅਜਿਹੇ ਸਮੇਂ ਸਾਇਕ‍ਲੋਨ ਦਾ ਇੰਨਾ ਵੱਡਾ ਸੰਕਟ ਅਤੇ ਉਹ ਵੀ ਸੁਪਰ-ਸਾਇਕਲੋਨ, ਬਹੁਤ ਹੀ ਚਿੰਤਾ ਦਾ ਵਿਸ਼ਾ ਸੀ। ਬੰਗਾਲ ਜਾਂਦੇ-ਜਾਂਦੇ ਉਹ ਓਡੀਸ਼ਾ ਨੂੰ ਵੀ ਕਿੰਨਾ ਨੁਕਸਾਨ ਕਰ ਪਾਵੇਗਾ, ਇਹ ਹਮੇਸ਼ਾ ਚਿੰਤਾ ਦਾ ਵਿਸ਼ਾ ਬਣਿਆ ਰਿਹਾ। ਲੇਕਿਨ ਜਿਸ ਤਰ੍ਹਾਂ ਨਾਲ ਇੱਥੇ ਵਿਵਸ‍ਥਾਵਾਂ institutionalize ਹੋਈਆਂ ਹਨ, ਪਿੰਡ ਤੱਕ ਨਾਗਰਿਕਾਂ ਨੂੰ ਕੀ ਕਰਨਾ ਹੈ ਅਜਿਹੇ ਸੰਕਟ ਦੇ ਸਮੇਂ, ਇਸ ਦੀ ਭਲੀ-ਭਾਂਤੀ ਜਾਣਕਾਰੀ ਹੋਣ ਦੇ ਕਾਰਨ ਇੱਥੇ ਜੀਵਨ ਬਚਾਉਣ ਵਿੱਚ ਬਹੁਤ ਵੱਡੀ ਸਫ਼ਲਤਾ ਮਿਲੀ ਹੈ। ਅਤੇ ਇਸਦੇ ਲਈ ਓਡੀਸ਼ਾ ਦੇ ਨਾਗਰਿਕ, ਓਡੀਸ਼ਾ ਦਾ ਪ੍ਰਸ਼ਾਸਨ ਅਤੇ ਓਡੀਸ਼ਾ ਦੇ ਮੁੱਖ‍ ਮੰਤਰੀ ਸ਼੍ਰੀਮਾਨ ਨਵੀਨ ਬਾਬੂ ਉਨ੍ਹਾਂ ਦੀ ਪੂਰੀ ਟੀਮ ਅਭਿਨੰਦਨ ਦੇ ਅਧਿਕਾਰੀ ਹਨ। ਲੇਕਿਨ ਜਦੋਂ ਇੰਨੀ ਵੱਡੀ ਕੁਦਰਤੀ ਆਪਦਾ ਆਉਂਦੀ ਹੈ, ਤਦ ਸੰਪਤੀ ਦਾ ਨੁਕਸਾਨ ਤਾਂ ਹੁੰਦਾ ਹੀ ਹੈ। ਪੱਛਮ ਬੰਗਾਲ ਦੀ ਤੁਲਨਾ ਵਿੱਚ ਓਡੀਸ਼ਾ ਵਿੱਚ ਓਨਾ ਨੁਕਸਾਨ ਨਹੀਂ ਹੋਇਆ ਹੈ, ਲੇਕਿਨ ਜਾਂਦੇ – ਜਾਂਦੇ ਵੀ ਉਹ ਪੂੰਛ ਪਟਕ ਕੇ ਤਾਂ ਜਾਂਦਾ ਹੀ ਹੈ, ਅਜਿਹੇ ਪ੍ਰਕਾਰ ਦਾ ਸੰਕਟ। ਅਤੇ ਇਸ ਲਈ ਹਾਊਸਿੰਗ ਵਿੱਚ, ਐਗਰੀਕਲ‍ਚਰ ਵਿੱਚ, ਪਾਵਰ ਵਿੱਚ, ਕਮਿਊਨੀਕੇਸ਼ਨ ਵਿੱਚ, ਇੰਫਰਾਸ‍ਟਰਕ‍ਚਰ ਵਿੱਚ ਜੋ ਨੁਕਸਾਨ ਹੋਇਆ ਹੈ ਤਾਂ ਮੈਂ ਅੱਜ ਪੂਰਾ‍ detail review ਲਿਆ ਹੈ। ਰਾਜ‍ ਸਰਕਾਰ ਨੇ ਵੀ ਵਿਸ‍ਤਾਰ ਨਾਲ ਮੇਰੇ ਸਾਹਮਣੇ ਸਾਰੀਆਂ ਗੱਲਾਂ ਰੱਖੀਆਂ ਹਨ। ਇੱਥੋਂ ਦੀ ਸਰਕਾਰ ਦੀ ਵਿਵਸਥਾ ਦੀ ਤਰਫੋਂ ਬਹੁਤ ਹੀ ਜਲ‍ਦੀ ਉਸ ਦਾ ਆਕਲਨ ਕਰਕੇ ਰਿਪੋਰਟ ਭਾਰਤ ਸਰਕਾਰ ਨੂੰ ਮਿਲੇਗੀ। ਭਾਰਤ ਸਰਕਾਰ ਦੀ ਟੀਮ ਵੀ ਤਤ‍ਕਾਲ ਇੱਥੇ ਪੁੱਜੇਗੀ ਅਤੇ ਪੂਰੀ ਪਰਿਸਥਿਤੀ ਦਾ review ਕਰ ਕੇ ਲੰਬੇ ਸਮੇਂ ਲਈ relief ਹੋਵੇ, restore ਕਰਨ ਦੀ ਗੱਲ ਹੋਵੇ, rehabilitation ਦੀ ਗੱਲ ਹੋਵੇ; ਇਨ੍ਹਾਂ ਸਾਰੀਆਂ ਚੀਜ਼ਾਂ ਨੂੰ ਪ੍ਰਾਥਮਿਕਤਾ ਦਿੰਦੇ ਹੋਏ ਕੰਮ ਅੱਗੇ ਵਧਾਇਆ ਜਾਵੇਗਾ । ਲੇਕਿਨ ਤਤ‍ਕਾਲ ਜ਼ਰੂਰਤ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਭਾਰਤ ਸਰਕਾਰ ਦੀ ਤਰਫੋਂ 500 ਕਰੋੜ ਰੁਪਏ ਅਡਵਾਂਸ ਵਿਵਸਥਾ ਦੇ ਰੂਪ ਵਿੱਚ ਦੇਣ ਦਾ ਅਸੀਂ ਫ਼ੈਸਲਾ ਕੀਤਾ ਹੈ। ਅਤੇ ਬਾਕੀ ਜ਼ਰੂਰਤਾਂ ਇੱਕ ਵਾਰ complete survey ਹੋਣ ਦੇ ਬਾਅਦ, rehabilitation ਦੀ ਪੂਰੀ ਯੋਜਨਾ ਬਣਨ ਦੇ ਬਾਅਦ ਭਾਰਤ ਸਰਕਾਰ ਵੀ ਮੋਢੇ ਨਾਲ ਮੋਢਾ ਮਿਲਾ ਕੇ ਉੜੀਸਾ ਦੇ ਵਿਕਾਸ ਦੀ ਯਾਤਰਾ ਵਿੱਚ ਅਤੇ ਇਸ ਸੰਕਟ ਦੀ ਘੜੀ ਤੋਂ ਬਾਹਰ ਨਿਕਲਣ ਦੇ ਕੰਮ ਵਿੱਚ ਪੂਰੀ ਤਰ੍ਹਾਂ ਮਦਦ ਕਰੇਗੀ। ਬਹੁਤ-ਬਹੁਤ ਧੰਨਵਾਦ। ਵੀਆਰਆਰਕੇ/ਐੱਸਐੱਚ/ਆਈਜੀ/ਐੱਮਜੀ/ਏਕੇ
ਮੰਤਰੀ ਮੰਡਲ ਵੱਲੋਂ ਇੰਸਟਰੂਮੈਂਟੇਸ਼ਨ ਲਿਮਟਿਡ  ਦੀ ਕੋਟਾ ਇਕਾਈ ਬੰਦ ਕਰਨ ਅਤੇ ਇਸ ਦੀ ਪਲੱਕੜ ਇਕਾਈ ਕੇਰਲ ਸਰਕਾਰ ਨੂੰ ਟ੍ਰਾਂਸਫ਼ਰ ਕਰਨ ਦੀ ਮਨਜ਼ੂਰੀ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਇੰਸਟਰੂਮੈਂਟੇਸ਼ਨ ਲਿਮਟਿਡ ਦੀ ਕੋਟਾ ਇਕਾਈ ਨੂੰ ਬੰਦ ਕਰਨ ਅਤੇ ਇੰਸਟਰੂਮੈਂਟੇਸ਼ਨ ਲਿਮਟਿਡ ਦੀ ਪਲੱਕੜ ਇਕਾਈ ਕੇਰਲ ਸਰਕਾਰ ਨੂੰ ਟ੍ਰਾਂਸਫ਼ਰ ਕੀਤੇ ਜਾਣ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਸਬੰਧੀ, ਮੰਤਰੀ ਮੰਡਲ ਨੇ ਇੰਸਟਰੂਮੈਂਟੇਸ਼ਨ ਲਿਮਟਿਡ ਦੀ ਕੋਟਾ ਇਕਾਈ ਦੇ ਕਰਮਚਾਰੀਆਂ ਲਈ ਸਾਲ 2007 ਦੇ ਰਾਸ਼ਟਰੀ ਤਨਖ਼ਾਹ ਸਕੇਲਾਂ ਦੇ ਅਧਾਰ ‘ਤੇ ਆਕਰਸ਼ਕ ਵੀ.ਆਰ.ਐੱਸ./ਵੀ.ਐੱਸ.ਐੱਸ. ਪੈਕੇਜ, ਬਕਾਇਆ ਤਨਖ਼ਾਹ ਦੇ ਭੁਗਤਾਨ, ਕਾਨੂੰਨੀ ਤੌਰ ‘ਤੇ ਜ਼ਰੂਰੀ ਬਣਦੇ ਲਗਭਗ 438 ਕਰੋੜ ਰੁਪਏ ਦੇ ਬਕਾਇਆਂ ਆਦਿ ਨੂੰ ਪ੍ਰਵਾਨ ਕੀਤਾ ਹੈ।
ਕੈਬਨਿਟ ਨੇ ਮਾਲਦੀਵ ਦੇ ਅੱਡੂ ਸ਼ਹਿਰ ਵਿੱਚ ਭਾਰਤ ਦਾ ਇੱਕ ਨਵਾਂ ਵਣਜ ਦੂਤਾਵਾਸ  ਖੋਲ੍ਹਣ ਦੀ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ 2021 ਵਿੱਚ ਮਾਲਦੀਵ ਦੇ ਅੱਡੂ ਸ਼ਹਿਰ ਵਿੱਚ ਭਾਰਤ ਦਾ ਇੱਕ ਨਵਾਂ ਵਣਜ ਦੂਤਾਵਾਸ ਖੋਲ੍ਹਣ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਭਾਰਤ ਅਤੇ ਮਾਲਦੀਵ ਦਰਮਿਆਨ ਪ੍ਰਾਚੀਨ ਕਾਲ ਤੋਂ ਹੀ ਨਸਲੀ, ਭਾਸ਼ਾਈ, ਸੱਭਿਆਚਾਰਕ, ਧਾਰਮਿਕ ਅਤੇ ਕਮਰਸ਼ੀਅਲ ਸਬੰਧ ਹਨ। ਮਾਲਦੀਵ ਭਾਰਤ ਸਰਕਾਰ ਦੀ 'ਨੇਬਰਹੁੱਡ ਫਸਟ ਪਾਲਿਸੀ' ਅਤੇ 'ਸਾਗਰ' (ਖੇਤਰ ਵਿੱਚ ਸਾਰਿਆਂ ਲਈ ਸੁਰੱਖਿਆ ਅਤੇ ਪ੍ਰਗਤੀ) ('SAGAR’ –Security and Growth for All in the Region) ਵਿਜ਼ਨ ਵਿੱਚ ਇੱਕ ਮਹੱਤਵਪੂਰਨ ਸਥਾਨ ਰੱਖਦਾ ਹੈ। ਅੱਡੂ ਸ਼ਹਿਰ ਵਿੱਚ ਇੱਕ ਕੌਂਸੁਲੇਟ ਜਨਰਲ ਖੋਲ੍ਹਣ ਨਾਲ ਮਾਲਦੀਵ ਵਿੱਚ ਭਾਰਤ ਦੀ ਕੂਟਨੀਤਕ ਮੌਜੂਦਗੀ ਵਧਾਉਣ ਅਤੇ ਵਰਤਮਾਨ ਸਬੰਧਾਂ ਅਤੇ ਆਕਾਂਖਿਆਵਾਂ ਨੂੰ ਮਜ਼ਬੂਤ ਬਣਾਉਣ ਵਿੱਚ ਮਦਦ ਮਿਲੇਗੀ। ਪ੍ਰਧਾਨ ਮੰਤਰੀ ਮੋਦੀ ਅਤੇ ਰਾਸ਼ਟਰਪਤੀ ਸੋਲਿਹ ਦੀ ਅਗਵਾਈ ਵਿੱਚ ਦੁਵੱਲੇ ਸਬੰਧਾਂ ਵਿੱਚ ਗਤੀ ਅਤੇ ਊਰਜਾ ਲਾਮਿਸਾਲ ਪੱਧਰ ’ਤੇ ਪਹੁੰਚ ਗਈ ਹੈ। ਇਹ ਸਾਡੀ ਪ੍ਰਗਤੀ ਅਤੇ ਵਿਕਾਸ ਜਾਂ 'ਸਬਕਾ ਸਾਥ ਸਬਕਾ ਵਿਕਾਸ' ਦੀ ਸਾਡੀ ਰਾਸ਼ਟਰੀ ਪ੍ਰਾਥਮਿਕਤਾ ਦੀ ਦਿਸ਼ਾ ਵਿੱਚ ਇੱਕ ਦੂਰਅੰਦੇਸ਼ੀ ਕਦਮ ਹੈ। ਭਾਰਤ ਦੀ ਕੂਟਨੀਤਕ ਮੌਜੂਦਗੀ ਨੂੰ ਵਧਾਉਣ ਨਾਲ, ਭਾਰਤੀ ਕੰਪਨੀਆਂ ਦੀ ਮਾਰਕਿਟ ਵਿੱਚ ਪਹੁੰਚ ਬਣੇਗੀ ਅਤੇ ਵਸਤਾਂ ਅਤੇ ਸੇਵਾਵਾਂ ਦੇ ਭਾਰਤੀ ਨਿਰਯਾਤ ਨੂੰ ਹੁਲਾਰਾ ਮਿਲੇਗਾ। ਇਸ ਦਾ ਸਾਡੇ 'ਆਤਮਨਿਰਭਰ ਭਾਰਤ' ਦੇ ਟੀਚੇ ਦੇ ਅਨੁਰੂਪ ਘਰੇਲੂ ਉਤਪਾਦਨ ਅਤੇ ਰੋਜ਼ਗਾਰ ਨੂੰ ਵਧਾਉਣ ਵਿੱਚ ਸਿੱਧਾ ਅਸਰ ਪਏਗਾ।
ਪ੍ਰਧਾਨ ਮੰਤਰੀ ਨੇ ਪੁਲਵਾਮਾ ਹਮਲੇ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀ ਦਿੱਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ, ਪਿਛਲੇ ਸਾਲ ਪੁਲਵਾਮਾ ਵਿੱਚ ਹੋਏ ਭਿਆਨਕ ਹਮਲੇ ਵਿੱਚ ਆਪਣੀ ਜਾਨ ਗਵਾਉਣ ਵਾਲੇ ਬਹਾਦਰ ਸ਼ਹੀਦਾਂ ਨੂੰ ਸ਼ਰਧਾਂਜਲੀ ਦਿੱਤੀ। ਪ੍ਰਧਾਨ ਮੰਤਰੀ ਨੇ ਟਵੀਟ ਵਿੱਚ ਕਿਹਾ ਇਹ ਸ਼ਹੀਦ “ਸਾਡੇ ਰਾਸ਼ਟਰ ਦੀ ਸੇਵਾ ਤੇ ਰੱਖਿਆ ਲਈ ਆਪਣਾ ਜੀਵਨ ਸਮਰਪਿਤ ਕਰਨ ਵਾਲੇ ਬੇਮਿਸਾਲ ਵਿਅਕਤੀ ਸਨ। ਭਾਰਤ ਉਨ੍ਹਾਂ ਦੀ ਸ਼ਹਾਦਤ ਨੂੰ ਕਦੀ ਨਹੀਂ ਭੁੱਲੇਗਾ”
ਪ੍ਰਧਾਨ ਮੰਤਰੀ ਨੇ 500 ਰੁਪਏ ਅਤੇ 1000 ਰੁਪਏ ਦੇ ਕਰੰਸੀ ਨੋਟਾਂ ਸਬੰਧੀ ਲਏ ਫ਼ੈਸਲੇ ਬਾਰੇ ਲੋਕਾਂ ਤੋਂ ਵਿਚਾਰ ਮੰਗੇ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੇ ਕੇਂਦਰ ਸਰਕਾਰ ਵੱਲੋਂ 500 ਰੁਪਏ ਅਤੇ 1,000 ਰੁਪਏ ਦੇ ਕਰੰਸੀ ਨੋਟਾਂ ਸਬੰਧੀ ਲਏ ਗਏ ਹਾਲੀਆ ਫ਼ੈਸਲੇ ਬਾਰੇ ਆਮ ਲੋਕਾਂ ਤੋਂ ਵਿਚਾਰ ਮੰਗੇ ਹਨ। ਲੋਕ; ਨਰੇਂਦਰ ਮੋਦੀ ਐਪ. ਰਾਹੀਂ ਉਪਲੱਬਧ 10 ਪ੍ਰਸ਼ਨਾਂ ਉੱਤੇ ਅਧਾਰਤ ਇੱਕ ਸਰਵੇਖਣ ਰਾਹੀਂ ਆਪਣੇ ਵਿਚਾਰ ਭੇਜ ਸਕਦੇ ਹਨ ਇਸ ਸਰਵੇਖਣ ਦਾ ਲਿੰਕ ਸਾਂਝਾ ਕਰਦਿਆਂ ਪ੍ਰਧਾਨ ਮੰਤਰੀ ਨੇ ਅੱਜ ਟਵੀਟ ਕੀਤਾ ਕਿ ਉਨ੍ਹਾਂ ਨੂੰ ਇਸ ਫ਼ੈਸਲੇ ਬਾਰੇ ਆਮ ਜਨਤਾ ਦੇ ਸਿੱਧੇ ਵਿਚਾਰ ਚਾਹੀਦੇ ਹਨ। ਸਰਵੇਖਣ ਦੇ 10 ਪ੍ਰਸ਼ਨ ਨਿਮਨਲਿਖਤ ਅਨੁਸਾਰ ਹਨ: 1. ਕੀ ਤੁਸੀਂ ਸਮਝਦੇ ਹੋ ਭਾਰਤ ਵਿੱਚ ਕਾਲਾ ਧਨ ਹੈ ਕਿ ਨਹੀਂ? ੳ. ਹਾਂ ਅ. ਨਹੀਂ 2. ਕੀ ਤੁਸੀਂ ਸਮਝਦੇ ਹੋ ਕਿ ਭ੍ਰਿਸ਼ਟਾਚਾਰ ਅਤੇ ਕਾਲੇ ਧਨ ਜਿਹੀਆਂ ਬੁਰਾਈਆਂ ਨਾਲ ਲੜਨਾ ਤੇ ਉਨ੍ਹਾਂ ਦਾ ਖ਼ਾਤਮਾ ਕਰਨਾ ਚਾਹੀਦਾ ਹੈ? ੳ. ਹਾਂ ਅ. ਨਹੀਂ 3. ਕੁੱਲ ਮਿਲਾ ਕੇ ਕਾਲੇ ਧਨ ਨਾਲ ਨਿਪਟਣ ਲਈ ਸਰਕਾਰ ਵੱਲੋਂ ਚੁੱਕੇ ਗਏ ਕਦਮਾਂ ਬਾਰੇ ਤੁਸੀਂ ਕੀ ਸਮਝਦੇ ਹੋ? 4. ਹੁਣ ਤੱਕ ਭ੍ਰਿਸ਼ਟਾਚਾਰ ਵਿਰੁੱਧ ਮੋਦੀ ਸਰਕਾਰ ਦੇ ਯਤਨਾਂ ਬਾਰੇ ਤੁਸੀਂ ਕੀ ਸਮਝਦੇ ਹੋ? 1 ਤੋਂ 5 ਤੱਕ ਦਾ ਪੈਮਾਨਾ – ਬਾਕਮਾਲ, ਬਹੁਤ ਵਧੀਆ, ਵਧੀਆ, ਠੀਕ-ਠੀਕ, ਬੇਕਾਰ 5. 500 ਰੁਪਏ ਅਤੇ 1,000 ਰੁਪਏ ਦੇ ਪੁਰਾਣੇ ਨੋਟਾਂ ‘ਤੇ ਪਾਬੰਦੀ ਬਾਰੇ ਮੋਦੀ ਸਰਕਾਰ ਦੇ ਫ਼ੈਸਲੇ ਸਬੰਧੀ ਤੁਸੀਂ ਕੀ ਸੋਚਦੇ ਹੋ? ੳ. ਸਹੀ ਦਿਸ਼ਾ ਵਿੱਚ ਮਹਾਨ ਕਦਮ ਅ. ਮਹਾਨ ਕਦਮ ੲ. ਕੋਈ ਫ਼ਰਕ ਨਹੀਂ ਪਵੇਗਾ 6. ਕੀ ਤੁਸੀਂ ਸਮਝਦੇ ਹੋ ਕਿ ਨੋਟਬੰਦੀ ਨਾਲ ਕਾਲਾ ਧਨ, ਭ੍ਰਿਸ਼ਟਾਚਾਰ ਅਤੇ ਦਹਿਸ਼ਤਗਰਦੀ ਨੂੰ ਨਕੇਲ ਪਾਉਣ ਵਿੱਚ ਮਦਦ ਮਿਲੇਗੀ? ੳ. ਇਸ ਦਾ ਅਸਰ ਤੁਰੰਤ ਪਵੇਗਾ ਅ. ਇਸ ਦਾ ਅਸਰ ਦਰਮਿਆਨੇ ਤੋਂ ਲੰਮੇ ਸਮੇਂ ਦੌਰਾਨ ਪਵੇਗਾ ੲ. ਮਾਮੂਲੀ ਅਸਰ ਸ. ਪਤਾ ਨਹੀਂ 7. ਨੋਟਬੰਦੀ ਨਾਲ ਰੀਅਲ ਐਸਟੇਟ, ਉੱਚ-ਸਿੱਖਿਆ ਅਤੇ ਸਿਹਤ-ਸੰਭਾਲ ਆਮ ਆਦਮੀ ਦੀ ਪਹੁੰਚ ਵਿੱਚ ਆ ਜਾਣਗੇ। ੳ. ਪੂਰੀ ਤਰ੍ਹਾਂ ਸਹਿਮਤ ਅ. ਅੰਸ਼ਕ ਤੌਰ ‘ਤੇ ਸਹਿਮਤ ੲ. ਕੁਝ ਨਹੀਂ ਕਹਿ ਸਕਦਾ/ਸਕਦੀ 8. ਕੀ ਭ੍ਰਿਸ਼ਟਾਚਾਰ, ਕਾਲੇ ਧਨ, ਦਹਿਸ਼ਤਗਰਦੀ ਅਤੇ ਜਾਅਲੀ ਕਰੰਸੀ ‘ਤੇ ਕਾਬੂ ਪਾਉਣ ਦੀ ਸਾਡੀ ਜੰਗ ਦੌਰਾਨ ਹੋਈ ਅਸੁਵਿਧਾ ਦਾ ਤੁਸੀਂ ਬੁਰਾ ਮਨਾਇਆ? ੳ. ਬਿਲਕੁਲ ਵੀ ਨਹੀਂ ਅ. ਕੁਝ ਹੱਦ ਤੱਕ, ਪਰ ਇਹ ਵਡਮੁੱਲਾ ਕਦਮ ਹੈ ੲ. ਹਾਂ 9. ਕੀ ਤੁਹਾਡਾ ਮੰਨਣਾ ਹੈ ਕਿ ਭ੍ਰਿਸ਼ਟਾਚਾਰ-ਵਿਰੋਧੀ ਕੁਝ ਕਾਰਕੁੰਨ ਹੁਣ ਅਸਲ ਵਿੱਚ ਕਾਲੇ ਧਨ, ਭ੍ਰਿਸ਼ਟਾਚਾਰ ਅਤੇ ਦਹਿਸ਼ਤਗਰਦੀ ਦੇ ਹੱਕ ਵਿੱਚ ਲੜ ਰਹੇ ਹਨ? ੳ. ਹਾਂ ਅ. ਨਹੀਂ 10. ਕੀ ਤੁਹਾਡੇ ਕੁਝ ਅਜਿਹੇ ਸੁਝਾਅ, ਵਿਚਾਰ ਅਤੇ ਅੰਤਰ-ਦ੍ਰਿਸ਼ਟੀਆਂ ਹਨ, ਜੋ ਤੁਸੀਂ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨਾਲ ਸਾਂਝੇ ਕਰਨਾ ਚਾਹੋ? ਇਹ ਸਰਵੇਖਣ ਪ੍ਰਧਾਨ ਮੰਤਰੀ ਦੇ ਆਮ ਲੋਕਾਂ ਦੀ ਸ਼ਮੂਲੀਅਤ ਵਾਲੇ ਸ਼ਾਸਨ ਅਤੇ ਪ੍ਰਮੁੱਖ ਨੀਤੀ ਤੇ ਉਸ ਨੂੰ ਲਾਗੂ ਕਰਨ ਬਾਰੇ ਭਾਰਤ ਦੀ ਜਨਤਾ ਦੇ ਵਿਚਾਰ ਸਿੱਧੇ ਜਾਣਨ ਦੀ ਦ੍ਰਿਸ਼ਟੀ ਦੇ ਅਨੁਰੂਪ ਹੈ। ਪ੍ਰਧਾਨ ਮੰਤਰੀ ਨੇ 500 ਰੁਪਏ ਅਤੇ 1,000 ਰੁਪਏ ਦੇ ਨੋਟ ਬੰਦ ਕਰਨ ਦੇ ਫ਼ੈਸਲੇ ਸਬੰਧੀ ਬੇਹੱਦ ਸਪਸ਼ਟ ਅਤੇ ਸਿੱਧੇ ਪੱਖਾਂ ਬਾਰੇ ਜਵਾਬ ਮੰਗੇ ਹਨ। ਉਨ੍ਹਾਂ ਲੋਕਾਂ ਤੋਂ ਇਸ ਸਬੰਧੀ ਵੀ ਫ਼ੀਡਬੈਕ ਲੈਣੀ ਚਾਹੀ ਹੈ ਕਿ ਅਜਿਹੇ ਫ਼ੈਸਲੇ ਹੋਰ ਮਜ਼ਬੂਤੀ ਨਾਲ ਲਾਗੂ ਕਰਨ ਲਈ ਕੀ ਕੁਝ ਕੀਤਾ ਜਾ ਸਕਦਾ ਹੈ। ਪ੍ਰਧਾਨ ਮੰਤਰੀ ਦੇ ਲੋਕਾਂ ਦੀ ਸਿੱਧੀ ਸ਼ਮੂਲੀਅਤ ਬਾਰੇ ਪ੍ਰਮੁੱਖ ਵਿਚਾਰ ਇਸ ਸਰਵੇਖਣ ਵਿੱਚ ਇੱਕ ਵਾਰ ਫਿਰ ਪੂਰੀ ਤਰ੍ਹਾਂ ਪ੍ਰਦਰਸ਼ਿਤ ਕੀਤੇ ਗਏ ਹਨ।
ਕੇਂਦਰੀ ਮੰਤਰੀ ਮੰਡਲ ਨੇ ਭਾਰਤ ਸਰਕਾਰ ਦੇ ਇਲੈਕਟ੍ਰੌਨਿਕ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲੇ ਤਹਿਤ ਬੀਆਈਐੱਸਏਜੀ ਨੂੰ ਬੀਆਈਐੱਸਏਜੀ (ਐੱਨ) ਵਜੋਂ ਉੱਨਤੀ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਭਾਰਤ ਸਰਕਾਰ ਦੇ ਇਲੈਕਟ੍ਰੌਨਿਕ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲੇ ਤਹਿਤ ਭਾਸਕਰਚਾਰੀਆ ਸਪੇਸ ਐਪਲੀਕੇਸ਼ਨਸ ਅਤੇ ਜੀਓ-ਇਨਫਰਮੈਟਿਕਸ ਸੰਸਥਾਨ, (ਬੀਆਈਐੱਸਏਜੀ) ਗੁਜਰਾਤ ਨੂੰ ਭਾਸਕਰਚਾਰੀਆ ਰਾਸ਼ਟਰੀ ਸਪੇਸ ਐਪਲੀਕੇਸ਼ਨਸ ਅਤੇ ਜੀਓ-ਇਨਫਰਮੈਟਿਕਸ ਸੰਸਥਾਨ (ਬੀਆਈਐੱਸਏਜੀ (ਐੱਨ)) ਦੇ ਰੂਪ ਵਿੱਚ ਉੱਨਤੀ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਲਾਭ ਬੀਆਈਐੱਸਏਜੀ ਵਿੱਚ ਮੌਜੂਦਾ ਕੰਮ ਕਰ ਰਹੇ ਕੁਸ਼ਲ ਕਰਮਚਾਰੀਆਂ ਦੀ ਸੇਵਾ ਵਿੱਚ ਦਕਸ਼ਤਾ ਅਤੇ ਨਵੀਨਤਾ ਨੂੰ ਬਣਾਈ ਰੱਖਣਾ ਤਾਕਿ ਉਹ ਜਿਹੋ-ਜਿਹੇ ਹਨ ਅਤੇ ਜਿੱਥੇ ਹਨ ਦੇ ਅਧਾਰ ’ਤੇ, ਰਾਸ਼ਟਰੀ ਪੱਧਰ ਦੇ ਸੰਸਥਾਨ ਵਿੱਚ ਸ਼ਾਮਲ ਹੋ ਸਕਣ। ਗਤੀਵਿਧੀਆਂ ਦੇ ਵਿਸਤਾਰਿਤ ਦਾਇਰੇ ਦੇ ਲਾਗੂਕਰਨ ਦੀ ਸੁਵਿਧਾ ਪ੍ਰਦਾਨ ਕਰਨਾ। ਗਤੀਵਿਧੀਆਂ ਦੇ ਵਿਸਤਾਰਿਤ ਦਾਇਰੇ ਦੇ ਲਾਗੂਕਰਨ ਅਤੇ ਜੀਆਈ ਐੱਸ ਪ੍ਰੋਜੈਕਟਾਂ ਦੀ ਕੁਸ਼ਲ ਸ਼ੁਰੂਆਤ ਕਰਨਾ। ਗਤੀਵਿਧੀਆਂ ਦੇ ਵਿਸਤਾਰਿਤ ਦਾਇਰੇ, ਸਹਾਇਤਾ, ਖੋਜ ਤੇ ਵਿਕਾਸ ਅਤੇ ਟੈਕਨੋਲੋਜੀ ਵਿਕਾਸ ਨੂੰ ਲਾਗੂ ਕਰਨਾ। ਸਥਾਨਕ (ਸਪੇਸ਼ਲ) ਫੈਸਲੇ ਸਹਾਇਤਾ ਪ੍ਰਣਾਲੀ ਜ਼ਰੀਏ ਵਿਕਾਸ ਯੋਜਨਾ ਅਤੇ ਬਿਹਤਰ ਸ਼ਾਸਨ ਦੀ ਸੁਵਿਧਾ ਪ੍ਰਦਾਨ ਕਰਨਾ।
ਮੈਟਰੋ ਕਨੈਕਟੀਵਿਟੀ ਨੂੰ ਪ੍ਰੋਤਸਾਹਨ ਦੇਣਾ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਨੌਇਡਾ ਵਿੱਚ ਜਨਤਕ ਆਵਾਜਾਈ ਦੇ ਬੁਨਿਆਦੀ ਢਾਂਚੇ ਨੂੰ ਪ੍ਰੋਤਸਾਹਨ ਦੇਣ ਲਈ ਉੱਤਰ ਪ੍ਰਦੇਸ਼ ਦੇ ਨੌਇਡਾ ਸਿਟੀ ਸੈਂਟਰ ਤੋਂ ਨੌਇਡਾ ਸੈਕਟਰ 62 ਤੱਕ ਦਿੱਲੀ ਮੈਟਰੋ ਕੌਰੀਡੋਰ ਦੇ ਵਿਸਥਾਰ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਪ੍ਰੋਜੈਕਟ ਵਿੱਚ 1,967 ਕਰੋਡ਼ ਰੁਪਏ ਦੀ ਕੁੱਲ ਲਾਗਤ ਨਾਲ 6.675 ਕਿਲੋਮੀਟਰ ਤੱਕ ਮੈਟਰੋ ਕੌਰੀਡੋਰ ਦਾ ਨਿਰਮਾਣ ਕੀਤਾ ਜਾਏਗਾ। ਇਸ ਲਈ ਭਾਰਤ ਸਰਕਾਰ ਗ੍ਰਾਂਟ ਅਤੇ ਸਬਾਰਡੀਨੇਟ ਕਰਜ਼ (Grant and Subordinate Debt) ਵਜੋਂ 340.60 ਕਰੋਡ਼ ਰੁਪਏ ਦੇਵੇਗੀ। ਵਿਵਰਣ: ਉੱਤਰ ਪ੍ਰਦੇਸ਼ ਦੇ ਨੌਇਡਾ ਸਿਟੀ ਸੈਂਟਰ ਤੋਂ ਸੈਕਟਰ 62, ਨੌਇਡਾ ਤੱਕ 6.675 ਕਿਲੋਮੀਟਰ ਤੱਕ ਦੀ ਦੂਰੀ ਵਿੱਚ ਦਿੱਲੀ ਮੈਟਰੋ ਕੌਰੀਡੋਰ ਦੇ ਵਿਸਤਾਰ ਨੂੰ ਪ੍ਰਵਾਨਗੀ ਦਿੱਤੀ ਹੈ। ਪ੍ਰੋਜੈਕਟ ਦੀ ਕੁੱਲ ਲਾਗਤ 1,967 ਕਰੋੜ ਰੁਪਏ ਹੈ। ਪ੍ਰੋਜੈਕਟ ਨੂੰ ਲਾਗੂ ਭਾਰਤ ਸਰਕਾਰ ਦੀ ਮੌਜੂਦਾ ਵਿਸ਼ੇਸ਼ ਉਦੇਸ਼ ਏਜੰਸੀ (ਐੱਸਪੀਵੀ) ਦਿੱਲੀ ਮੈਟਰੋ ਰੇਲ ਕਾਰਪੋਰੇਸ਼ਨ ਲਿਮਟਿਡ (ਡੀਐੱਮਆਰਸੀ) ਅਤੇ ਰਾਸ਼ਟਰੀ ਰਾਜਧਾਨੀ ਖੇਤਰ ਦੀ ਸਰਕਾਰ ਵੱਲੋਂ ਕੀਤਾ ਜਾਏਗਾ। ਪ੍ਰੋਜੈਕਟ ਸਮੇਂ ਸਮੇਂ ’ਤੇ ਸੋਧੇ ਗਏ ਕੇਂਦਰੀ ਮੈਟਰੋ ਕਾਨੂੰਨ, ਮੈਟਰੋ ਰੇਲ (ਨਿਰਮਾਣ ਕਾਰਜ) ਕਾਨੂੰਨ, 1978 ਅਤੇ ਮੈਟਰੋ ਰੇਲ (ਸੰਚਾਲਨ ਅਤੇ ਰੱਖ ਰਖਾਅ) ਕਾਨੂੰਨ, 2002 ਦੇ ਕਾਨੂੰਨੀ ਰੂਪ ਤਹਿਤ ਹੋਏਗਾ। ਵਿਆਪਕ ਪ੍ਰਭਾਵ: ਨੌਇਡਾ ਸਿਟੀ ਸੈਂਟਰ ਤੋਂ ਨੌਇਡਾ ਸੈਕਟਰ-62 ਤੱਕ ਦਿੱਲੀ ਮੈਟਰੋ ਕੌਰੀਡੋਰ ਦਾ ਵਿਸਥਾਰ ਦਿੱਲੀ ਮੈਟਰੋ ਪ੍ਰਣਾਲੀ ਦੀ ਦਵਾਰਕਾ-ਨੌਇਡਾ ਸਿਟੀ ਸੈਂਟਰ ਲਾਇਨ ਦਾ ਵਿਸਥਾਰ ਹੈ। ਇਸ ਦੇ ਨਤੀਜੇ ਵਜੋਂ ਜ਼ਿਆਦਾ ਸੰਖਿਆ ਵਿੱਚ ਲੋਕ ਦਿੱਲੀ ਦੇ ਇਸ ਸੈਟੇਲਾਈਟ ਕਸਬੇ ਵਿੱਚ ਆਉਣਗੇ, ਜਿਸ ਨਾਲ ਦਿੱਲੀ ਦੀਆਂ ਸਡ਼ਕਾਂ ’ਤੇ ਭੀੜ ਘਟੇਗੀ। ਇਸ ਤੋਂ ਇਲਾਵਾ ਇਸ ਖੇਤਰ ਵਿੱਚ ਜ਼ਿਆਦਾ ਰਿਹਾਇਸ਼ੀ ਅਤੇ ਕਾਰੋਬਾਰੀ ਕੰਪਲੈਕਸ ਹੋਣਗੇ। ਮੈਟਰੋ ਰੇਲ ਨਾਲ ਸੜਕਾਂ ’ਤੇ ਵਾਹਨਾਂ ਦੀ ਸੰਖਿਆ ਘੱਟ ਹੋਵੇਗੀ, ਜਿਸ ਨਾਲ ਸੜਕਾਂ ’ਤੇ ਭੀਡ਼ ਘੱਟ ਹੋਏਗੀ ਅਤੇ ਘੱਟ ਸਮੇਂ ਵਿੱਚ ਕਿਫਾਇਤੀ ਯਾਤਰਾ ਹੋਵੇਗੀ ਅਤੇ ਈਂਧਣ ਦੀ ਖਪਤ ਅਤੇ ਵਾਤਾਵਰਣ ਪ੍ਰਦੂਸ਼ਣ ਵੀ ਘੱਟ ਹੋਵੇਗਾ। ਇਸ ਲਾਈਨ ਦਾ ਸਭ ਤੋਂ ਜ਼ਿਆਦਾ ਲਾਭ ਨੌਇਡਾ ਅਤੇ ਇਸ ਦੇ ਆਸਪਾਸ ਦੇ ਲੋਕਾਂ ਨੂੰ ਮਿਲੇਗਾ। ਪ੍ਰੋਜੈਕਟ ਸਥਾਨ ’ਤੇ ਇੰਜਨੀਅਰ ਅਤੇ ਹੋਰ ਕਰਮਚਾਰੀਆਂਸਮੇਤ 800 ਵਿਅਕਤੀਆਂ ਨੂੰ ਇਸ ਕਾਰਜ ’ਤੇ ਲਗਾਇਆ ਗਿਆ ਹੈ। ਡੀਐੱਮਆਰਸੀ ਨੇ ਇਸ ਕੌਰੀਡੋਰ ਦੇ ਸੰਚਾਲਨ ਅਤੇ ਰੱਖ ਰਖਾਅ ਲਈ ਲਗਭਗ 200 ਕਰਮਚਾਰੀਆਂ ਦੀ ਭਰਤੀ ਪ੍ਰਕਿਰਿਆ ਸ਼ੁਰੂ ਕਰ ਦਿੱਤੀ ਹੈ। ਪ੍ਰੋਜੈਕਟ ਦੇ ਨਿਰਮਾਣ ਕਾਰਜ ਵਿੱਚ ਲਗਭਗ 81% ਅਤੇ ਕੁੱਲ 55% ਵਿੱਤੀ ਪ੍ਰਗਤੀ ਹੋ ਚੁੱਕੀ ਹੈ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ ਨਾਲ ਟੈਲੀਫੋਨ ‘ਤੇ ਗੱਲਬਾਤ ਕੀਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਕੱਲ੍ਹ ਸ਼ਾਮ, ਇਜ਼ਰਾਈਲ ਦੇ ਪ੍ਰਧਾਨ ਮੰਤਰੀ, ਮਹਾਮਹਿਮ ਸ਼੍ਰੀ ਬੈਂਜਾਮਿਨ ਨੇਤਨਯਾਹੂ ਨਾਲ ਟੈਲੀਫੋਨ ‘ਤੇ ਗੱਲਬਾਤ ਕੀਤੀ। ਦੋਹਾਂ ਨੇਤਾਵਾਂ ਨੇ ਦੁਵੱਲੇ ਸਬੰਧਾਂ ਵਿੱਚ ਹੋਈ ਸ਼ਾਨਦਾਰ ਪ੍ਰਗਤੀ ਦੀ ਸਮੀਖਿਆ ਕੀਤੀ। ਉਨ੍ਹਾਂ ਨੇ ਕੋਵਿਡ-19 ਮਹਾਮਾਰੀ ਦੇ ਸੰਦਰਭ ਵਿੱਚ ਆਲਮੀ ਸਥਿਤੀ ‘ਤੇ ਵਿਚਾਰਾਂ ਦਾ ਅਦਾਨ-ਪ੍ਰਦਾਨ ਕੀਤਾ।
ਕਲਾਸ਼ਨਿਕੋਵ ਅਸਾਲਟ ਰਾਈਫਲ  ਦੇ ਉਤਪਾਦਨ ਲਈ ਰੂਸ – ਭਾਰਤ ਸੰਯੁਕਤ ਉੱਦਮ ਦੀ ਸ਼ੁਰੂਆਤ ਲਈ ਸਰਕਾਰੀ ਸਮਾਰੋਹ ਮੌਕੇ ਸਹਿਭਾਗੀਆਂ ਅਤੇ ਮਹਿਮਾਨਾਂ ਨੂੰ ਰੂਸੀ ਸੰਘ ਦੇ ਰਾਸ਼ਟਰਪਤੀ ਮਹਾਮਹਿਮ ਸ਼੍ਰੀ ਵਲਾਦੀਮੀਰ ਪੁਤਿਨ ਦਾ ਸੰਦੇਸ਼

ਮਿੱਤਰੋ, Kalashnikov assault rifles ਦੇ ਉਤਪਾਦਨ ਲਈ Russian – Indian enterprise ਦੀ ਸ਼ੁਰੂਆਤ‘ਤੇ ਮੈਂ ਤੁਹਾਡਾ ਸਭ ਦਾ ਸੁਆਗਤ ਕਰਦਾ ਹਾਂ । ਭਾਰਤ ਅਤੇ ਰੂਸ ਦਰਮਿਆਨਮਿਲਟਰੀ ਅਤੇ ਟੈਕਨੋਲੋਜੀ ਸਹਿਯੋਗ ਪਰੰਪਰਾਗਤਤੌਰ ‘ਤੇ Special and Priveledged Strategic Partnership ਦਾ ਇੱਕ ਮਹੱਤਵਪੂਰਣ ਖੇਤਰ ਰਿਹਾ ਹੈ । ਸੱਤ ਦਹਾਕਿਆਂ ਤੋਂ ਵੀ ਜ਼ਿਆਦਾ ਸਮੇਂਤੋਂ, ਅਸੀਂ ਭਾਰਤੀ ਮਿੱਤਰਾਂ ਨੂੰ ਭਰੋਸੇਮੰਦ ਅਤੇ ਉੱਚ – ਗੁਣਵੱਤਾ ਵਾਲੀਯੁੱਧ ਸਮੱਗਰੀ ਅਤੇ ਉਪਕਰਨਾਂਦੀ ਸਪਲਾਈ ਕਰਦੇ ਰਹੇ ਹਾਂ । ਸਾਡੇ ਦੇਸ਼ ਦੇ ਸਹਿਯੋਗ ਨਾਲ ਭਾਰਤ ਵਿੱਚ ਲਗਭਗ 170 ਮਿਲਟਰੀ ਅਤੇ ਉਦਯੋਗਿਕ ਸੰਸਥਾਨਾਂ ਦੀ ਸਥਾਪਨਾ ਹੋਈ ਹੈ । ਇਹ ਨਵਾਂ Joint Venture ਵਿਸ਼ਵ – ਪ੍ਰਸਿੱਧ ਨਵੀਨਤਮ 200 ਸੀਰੀਜ਼ ਦੇ Kalashnikov assault rifles ਦਾ ਉਤਪਾਦਨ ਕਰੇਗਾ ਅਤੇ ਇਸਦੇ ਉਤਪਾਦਨ ਦਾ ਆਖਰਕਾਰ: ਪੂਰਨ ਰੂਪ ਵਿੱਚਸਥਾਨੀਕਰਨ ਹੋਵੇਗਾ । ਇਸ ਪ੍ਰਕਾਰ, ਭਾਰਤੀ ਰੱਖਿਆ – ਉਦਯੋਗਿਕ ਖੇਤਰ ਨੂੰ ਰਾਸ਼ਟਰੀ ਸੁਰੱਖਿਆ ਏਜੰਸੀਆਂ ਲਈ ਛੋਟੇ ਅਸਤ੍ਰ (ਹਥਿਆਰਾਂ)ਦੇ ਇਸ ਵਰਗ ਦੀ ਜ਼ਰੂਰਤ ਨੂੰ ਉੱਨਤ ਰੂਸੀ ਟੈਕਨੋਲੋਜੀਆਂ ਦਾ ਲਾਭ ਲੈਂਦਿਆਂਪੂਰਾ ਕਰਨ ਦਾ ਅਵਸਰ ਪ੍ਰਾਪਤ ਹੋਵੇਗਾ । ਮੈਂ ਯਾਦ ਕਰਵਾਉਣਾ ਚਾਹਾਂਗਾ ਕਿ ਬੀਤੇ ਅਕਤੂਬਰ ਵਿੱਚ ਮੇਰੇ ਸਰਾਕਰੀ ਭਾਰਤ ਦੇ ਦੌਰੇ ਦੌਰਾਨ ਮੈਂ ਅਤੇ ਮੇਰੇਹਮਰੁਤਬਾ ਅਤੇ ਮਿੱਤਰ ਸ਼੍ਰੀ ਮੋਦੀ ਨੇ ਇਸ ਦੇਸ਼ ਵਿੱਚ Kalashnikov ਉਤਪਾਦਨ ਦੀ ਸਥਾਪਨਾ ਲਈ ਸਮਝੌਤਾ ਕੀਤਾ ਸੀ । ਇਸ ਨਾਲ ਸਬੰਧਤ intergovernmental agreement ਨੂੰ ਬਹੁਤ ਘੱਟ ਸਮੇਂ ਵਿੱਚ ਤਿਆਰ ਕੀਤਾ ਗਿਆ ਸੀ ਅਤੇ ਇਸ‘ਤੇ ਦਸਤਖਤ ਹੋਏ ਹਨ ਇਸ ਸਬੰਧ ਵਿੱਚ , ਮੈਂ ਰੂਸੀ ਅਤੇ ਭਾਰਤੀ ਮਾਹਿਰਾਂ ਅਤੇ ਉਨ੍ਹਾਂ ਸਾਰਿਆਂ ਪ੍ਰਤੀ ਆਭਾਰ ਪ੍ਰਗਟ ਕਰਦਾ ਹਾਂ ਜਿਨ੍ਹਾਂ ਨੇ ਇੰਨੇ ਘੱਟ ਸਮੇਂ ਵਿੱਚ ਇਸ ਪ੍ਰੋਜੈਕਟ ਨੂੰ ਸਫ਼ਲ ਬਣਾਇਆ । ਮੇਰਾ ਦ੍ਰਿੜ੍ਹ ਵਿਸ਼ਵਾਸ ਹੈ ਕਿ ਇਹ ਨਵਾਂ ਉੱਦਮ ਭਾਰਤ ਦੀ ਰੱਖਿਆ ਸਮਰੱਥਾ ਨੂੰ ਮਜ਼ਬੂਤ ਬਣਾਉਣ, ਰਾਸ਼ਟਰੀ ਅਰਥਵਿਵਸਥਾਦੇ ਵਿਗਿਆਨਿਕ ਅਤੇ ਉਦਯੋਗਿਕ ਅਧਾਰ ਨੂੰ ਅੱਗੇ ਵਧਾਉਣ ਅਤੇ ਯੋਗ ਗੁਣੀ ਕਾਰਜ ਬਲ ਲਈ ਨਵੇਂ ਰੋਜ਼ਗਾਰ ਸਿਰਜਣ ਵਿੱਚ ਮਦਦਗਾਰ ਹੋਵੇਗਾ ਅਤੇ ਪ੍ਰੋਫੈਸ਼ਨਲ ਸਿੱਖਿਆ ਅਤੇ ਪਰਸੋਨਲ ਟਰੇਨਿੰਗ ਨੂੰ ਬਲ ਪ੍ਰਦਾਨ ਕਰੇਗਾ । ਇਹ ਪਲਾਂਟ ਸਾਡੇ ਦੋਹਾਂ ਦੇਸ਼ਾਂ ਦਰਮਿਆਨ ਮਿੱਤਰਤਾ ਅਤੇ ਰਚਨਾਤਮਕ ਸਹਿਯੋਗ ਦਾ ਇੱਕ ਹੋਰ ਪ੍ਰਤੀਕ ਹੋਵੇਗਾ । ਮੈਂ ਤੁਹਾਡੀ ਸਫ਼ਲਤਾ ਦੀ ਕਾਮਨਾ ਕਰਦਾ ਹਾਂ । ਮੇਰੀਆਂ ਸ਼ੁਭਕਾਮਨਾਵਾਂ ।
ਮੰਤਰੀ ਮੰਡਲ ਨੇ ਭਾਰਤ ਅਤੇ ਫਰਾਂਸ ਦਰਮਿਆਨ ਟਿਕਾਊ ਸ਼ਹਿਰੀ ਵਿਕਾਸ ਦੇ ਖੇਤਰ ਵਿੱਚ ਤਕਨੀਕੀ ਸਹਿਯੋਗ ’ਤੇ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਕੇਂਦਰੀ ਮੰਤਰੀ ਮੰਡਲ ਨੂੰ ਮਾਰਚ, 2018 ਵਿੱਚ ਭਾਰਤ ਅਤੇ ਫਰਾਂਸ ਦਰਮਿਆਨ ਟਿਕਾਊ ਸ਼ਹਿਰੀ ਵਿਕਾਸ ਦੇ ਖੇਤਰ ਵਿੱਚ ਹੋਏ ਸਹਿਮਤੀ ਪੱਤਰ ਬਾਰੇ ਜਾਣਕਾਰੀ ਦਿੱਤੀ ਗਈ। ਇਹ ਸਹਿਮਤੀ ਪੱਤਰ 5 ਸਾਲ ਦੇ ਸਮੇਂ ਤੱਕ ਲਾਗੂ ਰਹੇਗਾ। ਵੇਰਵੇ ਇਸ ਸਹਿਮਤੀ ਪੱਤਰ ਦਾ ਉਦੇਸ਼ ਸਮਾਰਟ ਸਿਟੀ, ਸ਼ਹਿਰੀ ਜਨਤਕ ਆਵਾਜਾਈ ਪ੍ਰਣਾਲੀ ਦਾ ਵਿਕਾਸ, ਸ਼ਹਿਰੀ ਵਿਵਸਥਾਵਾਂ ਅਤੇ ਸੁਵਿਧਾਵਾਂ (ਜਲ ਸਪਲਾਈ ਅਤੇ ਸੀਵਰੇਜ ਪ੍ਰਣਾਲੀ), ਠੋਸ ਕਚਰੇ ਦਾ ਨਿਪਟਾਰਾ ਅਤੇ ਪ੍ਰਬੰਧਨ, ਕੂੜਾ ਸੁੱਟਣ ਦੇ ਸਥਾਨਾਂ ਵਿੱਚ ਸੁਧਾਰ, ਗ਼ੈਰ ਮਾਲੀਆ ਪਾਣੀ ਦਾ ਪ੍ਰਬੰਧਨ, ਜਲ ਦੀ ਦੁਬਾਰਾ ਵਰਤੋਂ ਅਤੇ ਰੀਸਾਈਕਲਿੰਗ, ਤਕਨੀਕੀ ਤਬਦੀਲੀ, ਜਲਭਰਾਅ ਦੇ ਮਨਸੂਈ ਰਿਚਾਰਜ ਨਾਲ ਤਾਜੇ ਪਾਣੀ ਦੀ ਸਾਂਭ-ਸੰਭਾਲ, ਚੱਕਰੀ ਅਰਥ-ਵਿਵਸਥਾ, ਸਮੂਹਕ ਆਵਾਸ, ਵਾਤਾਵਰਣ ਅਨੁਕੂਲਨ ਆਵਾਸ, ਸ਼ਹਿਰੀ ਯੋਜਨਾਬੰਦੀ, ਵਿਰਾਸਤ, ਮਾਨਵ ਸੰਸਾਧਨ ਵਿਕਾਸ, ਸਮਰੱਥਾ ਨਿਰਮਾਣ ਅਤੇ ਦੋਹਾਂ ਪੱਖਾਂ ਦੀ ਆਪਸੀ ਸਹਿਮਤੀ ਨਾਲ ਸਬੰਧਤ ਹੋਰ ਖੇਤਰਾਂ ਵਿੱਚ ਤਕਨੀਕੀ ਸਹਿਯੋਗ ਨੂੰ ਉਤਸ਼ਾਹਿਤ ਕਰਨਾ ਹੈ। ਲਾਗੂ ਕਰਨ ਦੀ ਰਣਨੀਤੀ ਇਸ ਸਹਿਮਤੀ ਪੱਤਰ ਤਹਿਤ ਸਹਿਯੋਗ ’ਤੇ ਪ੍ਰੋਗਰਾਮਾਂ ਦੀ ਰਣਨੀਤੀ ਤਿਆਰ ਕਰਨ ਅਤੇ ਲਾਗੂ ਕਰਨ ਲਈ ਇਸ ਦੇ ਸਰੂਪ ਤਹਿਤ ਸੰਯੁਕਤ ਵਰਕਿੰਗ ਗਰੁੱਪ (ਜੇਡਬਲਿਊਜੀ) ਦਾ ਗਠਨ ਕੀਤਾ ਜਾਵੇਗਾ। ਸੰਯੁਕਤ ਵਰਕਿੰਗ ਗਰੁੱਪ ਸਾਲ ਵਿੱਚ ਇੱਕ ਵਾਰ ਬੈਠਕ ਕਰੇਗਾ ਜੋ ਵਾਰੀ-ਵਾਰੀ ਨਾਲ ਭਾਰਤ ਅਤੇ ਫਰਾਂਸ ਵਿੱਚ ਹੋਵੇਗੀ। ਪ੍ਰਮੁੱਖ ਪ੍ਰਭਾਵ ਇਸ ਸਹਿਮਤੀ ਪੱਤਰ ਨਾਲ ਦੋਹਾਂ ਦੇਸ਼ਾਂ ਦਰਮਿਆਨ ਟਿਕਾਊ ਸ਼ਹਿਰੀ ਵਿਕਾਸ ਦੇ ਖੇਤਰਾਂ ਵਿੱਚ ਦੁਵੱਲੇ ਸਹਿਯੋਗ ਨੂੰ ਉਤਸ਼ਾਹ ਮਿਲੇਗਾ। ਲਾਭਪਾਤਰੀ ਇਸ ਸਹਿਮਤੀ ਪੱਤਰ ਨਾਲ ਸਮਾਰਟ ਸਿਟੀ ਵਿਕਾਸ, ਸ਼ਹਿਰੀ ਜਨਤਕ ਆਵਾਜਾਈ ਪ੍ਰਣਾਲੀ, ਸ਼ਹਿਰੀ ਵਿਵਸਥਾਵਾਂ ਅਤੇ ਸੁਵਿਧਾਵਾਂ (ਜਲ ਸਪਲਾਈ ਅਤੇ ਸੀਵਰੇਜ ਪ੍ਰਣਾਲੀ), ਠੋਸ ਕੂੜੇ ਦਾ ਨਿਪਟਾਰਾ ਅਤੇ ਪ੍ਰਬੰਧਨ, ਕੂੜਾ ਸੁੱਟਣ ਵਾਲੇ ਸਥਾਨਾਂ ਵਿੱਚ ਸੁਧਾਰ, ਕਿਫ਼ਾਇਤੀ ਆਵਾਸ, ਕੂੜਾ ਪ੍ਰਬੰਧਨ, ਸ਼ਹਿਰੀ ਵਾਤਾਵਰਣ ਅਤੇ ਵਿਰਾਸਤ ਸੰਭਾਲ ਦੇ ਖੇਤਰਾਂ ਵਿੱਚ ਰੋਜ਼ਗਾਰ ਪੈਦਾ ਹੋਣ ਦੀ ਸੰਭਾਵਨਾ ਹੈ।
ਮੰਤਰੀ ਮੰਡਲ ਨੇ ਯੈਮੇਥਿਨ (Yamethin), ਮਿਆਂਮਾਰ ਵਿਖੇ ਮਹਿਲਾ ਪੁਲਿਸ ਸਿਖਲਾਈ ਕੇਂਦਰ ਦੇ ਅਪਗ੍ਰੇਡੇਸ਼ਨ ‘ਤੇ ਸਮਝੌਤੇ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਹੋਈ ਕੇਂਦਰੀ ਮੰਤਰੀ ਮੰਡਲ ਦੀ ਮੀਟਿੰਗ ਨੇ ਭਾਰਤ ਅਤੇ ਮਿਆਂਮਾਰ ਦਰਮਿਆਨ ਯੈਮੇਥਿਨ, ਮਿਆਂਮਾਰ ਵਿਖੇ ਮਹਿਲਾ ਪੁਲਿਸ ਸਿਖਲਾਈ ਕੇਂਦਰ ਦੇ ਅਪਗ੍ਰੇਡੇਸ਼ਨ ਦੇ ਸਮਝੌਤੇ ਨੂੰ ਕਾਰਜ ਉਪਰੰਤ ਪ੍ਰਵਾਨਗੀ ਦਿੱਤੀ। ਇਸ ਸਮਝੌਤੇ ‘ਤੇ 6 ਸਤੰਬਰ, 2017 ਨੂੰ ਹਸਤਾਖਰ ਕੀਤੇ ਗਏ ਸਨ। ਇਸ ਸਮਝੌਤੇ ਵਿੱਚ ਭਾਰਤ ਸਰਕਾਰ ਤੋਂ ਤਕਨੀਕੀ ਅਤੇ ਵਿੱਤੀ ਸਹਾਇਤਾ ਨਾਲ ਆਪਣੇ ਪੁਲਿਸ ਬਲ ਦੀ ਸਮਰੱਥਾ ਦਾ ਨਿਰਮਾਣ ਕਰਨ ਲਈ ਮਿਆਂਮਾਰ ਸਰਕਾਰ ਦੀਆਂ ਸਮਰੱਥਾਵਾਂ ਨੂੰ ਹੋਰ ਵਧਾਉਣ ਲਈ ਯੈਮੇਥਿਨ ਮਹਿਲਾ ਪੁਲਿਸ ਸਿਖਲਾਈ ਕੇਂਦਰ ਦਾ ਅਪਗ੍ਰੇਡੇਸ਼ਨ ਸ਼ਾਮਲ ਹੈ।
ਪ੍ਰਧਾਨ ਮੰਤਰੀ ਵਾਰਾਣਸੀ ਜਾਣਾ ਦਾ ਕਈ ਵਿਕਾਸ ਦੇ ਪ੍ਰੋਜੈਕਟਾਂ ਦੀ ਲਾਂਚ ਕਰਨਗੇ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਸਤੰਬਰ 22 ਅਤੇ 23 ਨੂੰ ਆਪਣੇ ਸੰਸਦੀ ਹਲਕੇ ਵਾਰਾਨਸੀ ਜਾਣਗੇ। ਇਸ ਦੌਰਾਨ ਵਿੱਚ ਪ੍ਰਧਾਨ ਮੰਤਰੀ ਵੱਖ-ਵੱਖ ਖੇਤਰਾਂ ਜਿਵੇਂ ਕਿ ਬੁਨਿਆਦੀ ਢਾਂਚਾ, ਰੇਲਵੇ, ਟੈਕਸਟਾਈਲ, ਵਿਤੀ ਸ਼ਮੂਲੀਅਤ, ਵਾਤਾਵਰਨ ਅਤੇ ਸੈਨੀਟੇਸ਼ਨ, ਪਸ਼ੂ-ਪਾਲਣ, ਸੱਭਿਆਚਾਰ ਅਤੇ ਅਧਿਆਤਮਕਤਾ ਹੋਣਗੇ। ਪ੍ਰਧਾਨ ਮੰਤਰੀ ਬੜਾ ਲਾਲਪੁਰ ਵਿਖੇ “ਦੀਨਦਿਆਲ ਹਸਤਕਲਾ ਸੰਕੁਲ ਕਿ ਦਸਤਕਾਰੀ ਲਈਇੱਕ ਵਪਾਰ ਸੁਵਿਧਾ ਕੇਂਦਰ ਰਾਸ਼ਟਰ ਨੂੰ ਸਮਰਪਿਤ ਕਰਨਗੇ। ਉਹ ਥੋੜ੍ਹੇ ਸਮੇਂ ਲਈ ਸੁਵਿਧਾ ਕੇਂਦਰਾਂ ਵਿੱਚ ਜਾਣਗੇ। ਵੀਡੀਓ ਲਿੰਕ ਰਾਹੀਂ ਝੰਡੀ ਦਿਖਾ ਕੇ “ਮਹਾਮਾਨਾ ਐਕਸਪ੍ਰੈੱਸ” ਨੂੰ ਰਵਾਨਾ ਕਰਨਗੇ । ਇਹ ਗੱਡੀ ਗੁਜਰਾਤ ਵਿੱਚ ਵਾਰਾਣਸੀ ਨੂੰ ਗੁਜਰਾਤ ਵਿੱਚ ਸੂਰਤ ਅਤੇ ਵਡੋਦਰਾ ਨਾਲ ਜੋੜੇਗੀ। ਉਸੇ ਹੀ ਸਥਾਨ ’ਤੇ, ਪ੍ਰਧਾਨ ਮੰਤਰੀ ਸ਼ਹਿਰ ਦੇ ਕਈ ਵਿਕਾਸ ਕਾਰਜਾਂ ਦੇ ਨੀਂਹ ਪੱਥਰ ਜਾਂ ਕਾਰਜਾਂ ਦੇ ਸਮਰਪਣ ਲਈ ਦੀਆਂ ਤਖਤੀਆਂ ਤੋਂ ਪਰਦਾ ਹਟਾਉਣਗੇ। ਪ੍ਰਧਾਨ ਮੰਤਰੀ ਉਤਕਰਸ ਬੈਂਕ ਦੀਆਂ ਬੈਂਕਿਗ ਸੁਵਿਧਾਵਾਂ ਦਾ ਉਦਘਾਟਨ ਕਰਨਗੇ ਅਤੇ ਬੈਂਕ ਦੇ ਹੈਡਕੁਆਟਰ ਦੀ ਇਮਾਰਤ ਦੇ ਨੀਂਹ ਪੱਥਰ ਦੇ ਸ਼ਿਲਾਲੇਖ ਦੀ ਤਖਤੀ ਤੋਂ ਵੀ ਪਰਦਾ ਹਟਾਉਣਗੇ। ਉਤਕਰਸ ਬੈਂਕ ਮਾਈਕਰੋ-ਫਾਈਨੈਂਸ ਦੇ ਖੇਤਰ ਵਿੱਚ ਵਿਸ਼ੇਸ਼ਤਾ ਰੱਖਦਾ ਹੈ। ਪ੍ਰਧਾਨ ਮੰਤਰੀ, ਵੀਡੀਓ ਲਿੰਕ ਰਾਹੀਂ, ਜਲ ਐਂਬੂਲੈਂਸ ਸਰਵਿਸ ਅਤੇ ਇੱਕ ਜਲ ਸ਼ਵਵਾਹਨ ਸਰਵਿਸ ਵੀ ਵਾਰਾਣਸੀ ਦੇ ਲੋਕਾਂ ਨੂੰ ਸਮਰਪਿਤ ਕਰਨਗੇ। ਪ੍ਰਧਾਨ ਮੰਤਰੀ 22 ਸਤੰਬਰ ਦੀ ਸ਼ਾਮ ਨੂੰ ਵਾਰਾਣਸੀ ਵਿੱਚ ਇਤਿਹਾਸਕ ਤੁਲਸੀ ਮਾਨਸ ਮੰਦਰ ਜਾਣਗੇ। ਉਹ “ਰਮਾਇਣ” ਤੇ ਇਕ ਡਾਕ-ਟਿਕਟ ਜਾਰੀ ਕਰਨਗੇ। ਬਾਅਦ ਵਿੱਚ ਉਹ ਸ਼ਹਿਰ ਵਿੱਚ ਦੁਰਗਾ ਮਾਤਾ ਮੰਦਰ ਜਾਣਗੇ। ਪ੍ਰਧਾਨ ਮੰਤਰੀ 23 ਸਤੰਬਰ ਨੂੰ ਥੋੜ੍ਹੀ ਦੇਰ ਵਾਸਤੇ ਸ਼ਹਿਨਸ਼ਾਹਪੁਰ ਪਿੰਡ ਵਿੱਚ ਸਵੱਛਤਾ ਨਾਲ ਸਬੰਧਤ ਕਾਰਵਾਈ ਵਿੱਚ ਹਿੱਸਾ ਲੈਣਗੇ। ਫਿਰ ਉਹ ਪਸ਼ੂਧਨ ਅਰੋਗਿਆ ਮੇਲੇ ਵਿੱਚ ਜਾਣਗੇ। ਪ੍ਰਧਾਨ ਮੰਤਰੀ, ਪ੍ਰਧਾਨ ਮੰਤਰੀ ਆਵਾਸ ਯੋਜਨਾ (ਗ੍ਰਾਮੀਣ ਅਤੇ ਸ਼ਹਿਰੀ) ਲਾਭਪਾਤਰੀਆਂ ਨੂੰ ਸਰਟੀਫਿਕੇਟ ਵੰਡਣਗੇ ਅਤੇ ਇਕੱਠ ਨੂੰ ਸੰਬੋਧਨ ਕਰਨਗੇ।
ਪ੍ਰਧਾਨ ਮੰਤਰੀ ਨੇ ਭਾਰਤੀ ਕਾਲਮਨਵੀਸ ,ਵਿਅੰਗਕਾਰ ਅਤੇ ਨਾਟਕਕਾਰ ਸ਼੍ਰੀ ਤਾਰਕ ਮਹਿਤਾ ਦੇ ਅਕਾਲ ਚਲਾਣੇ `ਤੇ ਸੋਗ ਪ੍ਰਗਟਾਇਆ

ਪ੍ਰਧਾਨ ਮੰਤਰੀ,ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤੀ ਕਾਲਮਨਵੀਸ, ਵਿਅੰਗਕਾਰ ਅਤੇ ਨਾਟਕਕਾਰ ਸ਼੍ਰੀ ਤਾਰਕ ਮਹਿਤਾ ਦੇ ਅਕਾਲ ਚਲਾਣੇ `ਤੇ ਸੋਗ ਪ੍ਰਗਟਾਇਆ ਹੈ । ਪ੍ਰਧਾਨ ਮੰਤਰੀ ਨੇ ਕਿਹਾ,“ ਸੁਪ੍ਰਸਿੱਧ ਨਾਟਕਕਾਰ ਅਤੇ ਹਾਸਰਸ ਲੇਖਕ ਤਾਰਕ ਮਹਿਤਾ ਜੀ ਨੂੰ ਸ਼ਰਧਾਂਜਲੀ । ਉਨ੍ਹਾਂ ਨੇ ਜੀਵਨ ਭਰ ਵਿਅੰਗ ਅਤੇ ਕਲਮ ਦਾ ਸਾਥ ਨਹੀਂ ਛੱਡਿਆ । ਮੈਨੂੰ ਤਾਰਕ ਮਹਿਤਾ ਜੀ ਨਾਲ ਕਈ ਵਾਰ ਮਿਲਣ ਦਾ ਸੁਭਾਗ ਪ੍ਰਾਪਤ ਹੋਇਆ । ਜਦੋਂ ਉਨ੍ਹਾਂ ਨੂੰ ਪਦਮਸ਼੍ਰੀ ਨਾਲ ਸਨਮਾਨਤ ਕੀਤਾ ਗਿਆ, ਤਦ ਵੀ ਉਨ੍ਹਾਂ ਨੂੰ ਮਿਲਣ ਦਾ ਮੌਕਾ ਮਿਲਿਆ । ਮੈਨੂੰ ਤਾਰਕ ਮਹਿਤਾ ਜੀ ਦੇ ਲੇਖਨ ਵਿੱਚ ਭਾਰਤ ਦੀ ਵਿਵਧਤਾ ਵਿੱਚ ਏਕਤਾ ਦੀ ਝਲਕ ਦਿਖਦੀ ਹੈ । ਟੱਪੂ ਸਮੇਤ ਕਈ ਕਿਰਦਾਰ ਲੋਕਾਂ ਦੇ ਦਿਲਾਂ ਵਿੱਚ ਵਸ ਗਏ।”
ਪ੍ਰਧਾਨ ਮੰਤਰੀ ਨੇ ਪ੍ਰਸਿੱਧ ਕੰਨੜ ਲੇਖਕ ਡਾ. ਸਿੱਧਲਿੰਗਈਆਹ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰਸਿੱਧ ਕੰਨੜ ਲੇਖਕ ਡਾ. ਸਿੱਧਲਿੰਗਈਆਹ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ ਹੈ। ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, "ਡਾ. ਸਿੱਧਲਿੰਗਈਆਹ ਨੂੰ ਉਨ੍ਹਾਂ ਦੇ ਭਰਪੂਰ ਲਿਖਤਾਂ, ਕਵਿਤਾ ਅਤੇ ਸਮਾਜਿਕ ਨਿਆਂ ਦੇ ਲਈ ਯੋਗਦਾਨ ਵਾਸਤੇ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਦੁਖ ਦੀ ਇਸ ਘੜੀ ਵਿੱਚ ਮੇਰੇ ਵਿਚਾਰ ਉਨ੍ਹਾਂ ਦੇ ਪਰਿਵਾਰ ਅਤੇ ਅਨੇਕ ਪ੍ਰਸ਼ੰਸਕਾਂ ਦੇ ਨਾਲ ਹਨ। ਓਮ ਸ਼ਾਂਤੀ।"
ਬਰਹਾਮਪੁਰ, ਓਡੀਸ਼ਾ ‘ਚ ਨਵੇਂ ਇੰਡੀਅਨ ਇੰਸਟੀਟਿਊਟ ਆਵ੍ ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ ਦੀ ਸਥਾਪਨਾ ਤੇ ਸੰਚਾਲਨ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਨਿਮਨਲਿਖਤ ਲਈ ਆਪਣੀ ਮਨਜ਼ੂਰੀ ਦੇ ਦਿੱਤੀ ਹੈ: 1. ਸੁਸਾਇਟੀਜ਼ ਰਜਿਸਟਰੇਸ਼ਨ ਕਾਨੂੰਨ, 1860 ਅਧੀਨ ਇੰਡੀਅਨ ਇੰਸਟੀਟਿਊਟ ਆਵ੍ ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ (ਆਈ.ਆਈ.ਐੱਸ.ਈ.ਆਰ.) ਬਰਹਮਾਪੁਰ ਸੁਸਾਇਟੀ ਦੀ ਸਥਾਪਨਾ ਲਈ ਪਿਛਲੀ ਤਾਰੀਖ਼ ਤੋਂ ਮਨਜ਼ੂਰੀ; 2. ਅਕਾਦਮਿਕ ਵਰ੍ਹੇ 2016-17 ਤੋਂ ਇੱਕ ਟ੍ਰਾਂਜ਼ਿਟ/ਅਸਥਾਈ ਕੈਂਪੱਸ ਵਿੱਚ ਆਈ.ਆਈ.ਐੱਸ.ਈ.ਆਰ., ਬਰਹਮਾਪੁਰ ਦੀ ਸਥਾਪਨਾ ਅਤੇ ਉਸ ਦਾ ਸੰਚਾਲਨ, ਜਿਸ ਉੱਤੇ ਮੁਢਲੇ ਤਿੰਨ ਸਾਲਾਂ (2016-19) ਲਈ 152.79 ਕਰੋੜ ਰੁਪਏ ਦੀ ਲਾਗਤ ਆਵੇਗੀ ਅਤੇ 1 ਅਗਸਤ, 2016 ਤੋਂ 2016-17 ਦਾ ਅਕਾਦਮਿਕ ਸੈਸ਼ਨ ਸ਼ੁਰੂ ਕਰਨ ਦੀ ਪਿਛਲੀ ਤਾਰੀਖ਼ ਤੋਂ ਮਨਜ਼ੂਰੀ; 3. ਓਡੀਸ਼ਾ ਸਰਕਾਰ ਤੋਂ ਮੁਫ਼ਤ ਜ਼ਮੀਨ ਪ੍ਰਵਾਨ ਕਰਨਾ; 4. 80,000/- ਰੁਪਏ (ਫ਼ਿਕਸਡ) ਤਨਖ਼ਾਹ ਸਕੇਲ ਵਿੱਚ ਇੰਸਟੀਟਿਊਟ ਦੇ ਡਾਇਰੈਕਟਰ ਦੇ ਅਹੁਦੇ ਦੀ ਸਿਰਜਣਾ; ਅਤੇ 5. ਨੈਸ਼ਨਲ ਇੰਸਟੀਟਿਊਟ ਆਵ੍ ਟੈਕਨਾਲੋਜੀ, ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ (ਐਨ.ਆਈ.ਟੀ.ਐੱਸ.ਈ.ਆਰ.) ਕਾਨੂੰਨ, 2007 (2007 ਦਾ 29) ਦੀ ਦੂਜੀ ਅਨੁਸੂਚੀ ਵਿੰਚ ਆਈ.ਆਈ.ਐੱਸ.ਈ.ਆਰ., ਤਿਰੂਪਤੀ ਅਤੇ ਆਈ.ਆਈ.ਐੱਸ.ਈ.ਆਰ, ਬਰਹਾਮਪੁਰ ਨੂੰ ਸ਼ਾਮਲ ਕਰਨ ਲਈ ਸੰਸਦ ਵਿੱਚ ‘ਨੈਸ਼ਨਲ ਇੰਸਟੀਟਿਊਟਸ ਆਵ੍ ਟੈਕਨਾਲੋਜੀ, ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ (ਦੂਜੀ ਸੋਧ) ਬਿਲ 2016’ (ਅੰਤਿਕਾ-3) ਨਾਂਅ ਦਾ ਇੱਕ ਬਿਲ ਪੇਸ਼ ਕਰਨਾ; ਜਿਸ ਵਿੱਚ ਵਿਧਾਨਕ ਵਿਭਾਗ ਵੱਲੋਂ ਸਹੀ ਸਮਝੀਆਂ ਜਾਣ ਵਾਲੀਆਂ ਪਰਿਣਾਤਮਕ ਪ੍ਰਕਿਰਤੀ ਦੀਆਂ ਸੋਧਾਂ/ਤਬਦੀਲੀਆਂ ਦੀ ਡ੍ਰਾਫ਼ਟਿੰਗ ਕੀਤੀ ਗਈ ਹੋਵੇ। ਪਿਛੋਕੜ ਦ ਇੰਡੀਅਨ ਇੰਸਟੀਟਿਊਟਸ ਆਵ੍ ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ (ਆਈ.ਆਈ.ਐੱਸ.ਈ.ਆਰ.), ਨੈਸ਼ਨਲ ਇੰਸਟੀਟਿਊਟਸ ਆਵ੍ ਟੈਕਨਾਲੋਜੀ, ਸਾਇੰਸ ਐਜੂਕੇਸ਼ਨ ਐਂਡ ਰਿਸਰਚ (ਐਨ.ਆਈ.ਟੀ.ਐੱਸ.ਈ.ਆਰ.) ਕਾਨੂੰਨ ਅਧੀਨ ਰਾਸ਼ਟਰੀ ਮਹੱਤਵ ਵਾਲੇ ਸੰਸਥਾਨ ਐਲਾਨੇ ਗਏ ਹਨ। ਇਨ੍ਹਾਂ ਸੰਸਥਾਨਾਂ ਵਿੱਚ ਵਿਗਿਆਨ ਦੇ ਮੋਹਰੀ ਖੇਤਰਾਂ ਵਿੱਚ ਖੋਜ ਹੁੰਦੀ ਹੈ ਅਤੇ ਅੰਡਰ-ਗਰੈਜੂਏਟ ਅਤੇ ਪੋਸਟ-ਗਰੈਜੂਏਟ ਪੱਧਰ ਲਈ ਵਿਗਿਆਨ ਦੀ ਮਿਆਰੀ ਸਿੱਖਿਆ ਪ੍ਰਦਾਨ ਕੀਤੀ ਜਾਂਦੀ ਹੈ। ਇਸ ਤੋਂ ਪਹਿਲਾਂ ਕੋਲਕਾਤਾ, ਪੁਣੇ, ਮੋਹਾਲੀ, ਭੋਪਾਲ ਅਤੇ ਤਿਰੂਵਨੰਤਪੁਰਮ ਵਿਖੇ ਪੰਜ ਆਈ.ਆਈ.ਐੱਸ.ਈ.ਆਰਜ਼ ਸਨ। ਇਸ ਸਰਕਾਰ ਦੇ ਸੱਤਾ ‘ਚ ਆਉਣ ਤੋਂ ਬਾਅਦ 2015 ‘ਚ ਤਿਰੂਪਤੀ ਵਿਖੇ ਆਈ.ਆਈ.ਐੱਸ.ਈ.ਆਰ. ਦੀ ਸ਼ੁਰੂਆਤ ਕੀਤੀ ਗਈ ਸੀ। ਆਈ.ਆਈ.ਐੱਸ.ਈ.ਆਰਜ਼ ਦੀ ਵਿਭਿੰਨ ਰਾਜਾਂ/ਭੂਗੋਲਿਕ ਸਥਾਨਾਂ ਉੱਤੇ ਮੌਜੂਦਗੀ ਨਾਲ ਵਿਗਿਆਨ ਤੇ ਖੋਜ ਵਿੱਚ ਮਿਆਰੀ ਸਿੱਖਿਆ ਦੀ ਜ਼ਰੂਰਤ ਪੂਰੀ ਹੋਵੇਗੀ; ਕੇਂਦਰੀ ਵਿੱਤ ਮੰਤਰੀ ਨੇ ਆਪਣੇ ਬਜਟ ਭਾਸ਼ਣ (2015) ‘ਚ ਓਡੀਸ਼ਾ ਰਾਜ ਵਿੱਚ ਇੱਕ ਆਈ.ਆਈ.ਐੱਸ.ਈ.ਆਰ ਦੀ ਸਥਾਪਨਾ ਕਰਨ ਦਾ ਐਲਾਨ ਕੀਤਾ ਸੀ। ਉਸੇ ਮੁਤਾਬਕ, ਅੱਜ ਮੰਤਰੀ ਮੰਡਲ ਨੇ ਬਰਹਾਮਪੁਰ ਵਿਖੇ ਆਈ.ਆਈ.ਐੱਸ.ਈ.ਆਰ ਦੀ ਸਥਾਪਨਾ ਸਰਕਾਰੀ ਆਈ.ਟੀ.ਆਈ., ਬਰਹਮਾਪੁਰ ਦੀ ਅਕੈਡਮਿਕ-ਕਮ-ਵਰਕਸ਼ਾਪ ਵਾਲੀ ਇਮਾਰਤ ਵਿੱਚ ਇੱਕ ਟ੍ਰਾਂਜ਼ਿਟ/ਅਸਥਾਈ ਕੈਂਪੱਸ ‘ਚ ਸਥਾਪਨਾ ਕਰਨ ਨੂੰ ਮਨਜ਼ੂਰੀ ਦਿੱਤੀ ਗਈ ਹੈ। ਇਸ ਸਾਲ ਬੀ.ਐੱਸ.-ਐੱਮ.ਐੱਸ. ਕੋਰਸ ਲਈ ਵਿਦਿਆਰਥੀਆਂ ਦੀ ਗਿਣਤੀ 60 ਹੈ, ਜੋ ਪ੍ਰਗਤੀਸ਼ੀਲ ਤਰੀਕੇ ਨਾਲ ਵਧਦੀ ਜਾਵੇਗੀ ਅਤੇ ਤੀਜੇ ਸਾਲ ਵਿਦਿਆਰਥੀਆਂ ਦੀ ਇਹ ਸੰਚਿਤ ਗਿਣਤੀ 665 ਹੋ ਜਾਵੇਗੀ, ਜਿਸ ਵਿੱਚ ਐੱਮ.ਐਸ਼ ਡਿਗਰੀ, ਐੱਮ.ਐੱਸ.-ਪੀਐੱਚ.ਡੀ., ਪੀਐੱਚ.ਡੀ. ਅਤੇ ਪੋਸਟ ਡੌਕਟਰਲ ਫ਼ੈਲੋਸ਼ਿਪਸ ਨਾਲ ਸਬੰਧਤ ਵਿਦਿਆਰਥੀ ਸ਼ਾਮਲ ਹੋਣਗੇ। ਅਸਥਾਈ ਕੈਂਪੱਸ ਲਈ ਪ੍ਰੋਜੈਕਟ ਦੀ ਲਾਗਤ 152.79 ਕਰੋੜ ਰੁਪਏ ਹੈ। ਭਾਰਤ ਸਰਕਾਰ ਦੇ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਦੇ ਜਨਤਕ ਖੇਤਰ ਦੇ ਅਦਾਰੇ ਐਜਸਿਲ ਨੂੰ ਸਥਾਨਕ ਕੈਂਪੱਸਾਂ ਲਈ ਇੱਕ ਵਿਸਤ੍ਰਿਤ ਪ੍ਰੋਜੈਕਟ ਰਿਪੋਰਟ ਤਿਆਰ ਕਰਨ ਵਾਸਤੇ ਇੱਕ ਤਜਵੀਜ਼ ਪੇਸ਼ ਕਰਨ ਲਈ ਕਿਹਾ ਗਿਆ ਹੈ। ਉਸ ਤੋਂ ਬਾਅਦ ਕੈਂਪੱਸ ਦੀ ਸਥਾਪਨਾ ਲਈ ਪ੍ਰਕਿਰਿਆ ਅਰੰਭ ਹੋਵੇਗੀ।
ਕੈਬਿਨੇਟ ਵੱਲੋਂ ਜੀ.ਐੱਸ.ਟੀ. ਕੌਂਸਿਲ ਤੇ ਇਸ ਦਾ ਸਕੱਤਰੇਤ ਬਣਾਉਣ  ਨੂੰ ਮਨਜ਼ੂਰੀ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਿਨੇਟ ਨੇ ਨਿਮਨਲਿਖਤ ਵੇਰਵਿਆਂ ਅਨੁਸਾਰ ਜੀ.ਐੱਸ.ਟੀ. ਕੌਂਸਿਲ ਤੇ ਇਸ ਦਾ ਸਕੱਤਰੇਤ ਬਣਾਉਣ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ: (ੳ) ਸੋਧੇ ਸੰਵਿਧਾਨ ਦੀ ਧਾਰਾ 279 ਏ ਅਨੁਸਾਰ ਜੀ.ਐੱਸ.ਟੀ. ਕੌਂਸਿਲ ਦੀ ਸਥਾਪਨਾ; (ਅ) ਜੀ.ਐੱਸ.ਟੀ. ਕੌਂਸਿਲ ਸਕੱਤਰੇਤ ਦੀ ਸਥਾਪਨਾ, ਇਸ ਦਾ ਦਫ਼ਤਰ ਨਵੀਂ ਦਿੱਲੀ ‘ਚ ਹੋਵੇਗਾ; (ੲ) ਸਕੱਤਰ (ਮਾਲ) ਦੀ ਜੀ.ਐੱਸ.ਟੀ. ਕੌਂਸਿਲ ਦੇ ਅਹੁਦੇ ਦੇ ਨਾਤੇ ਸਕੱਤਰ ਵਜੋਂ ਨਿਯੁਕਤੀ; (ਸ) ਜੀ.ਐੱਸ.ਟੀ. ਦੀਆਂ ਸਾਰੀਆਂ ਕਾਰਵਾਈਆਂ ਲਈ ਸੈਂਟਰਲ ਬੋਰਡ ਆਵ੍ ਐਕਸਾਈਜ਼ ਐਂਡ ਕਸਟਮਜ਼ (ਸੀ.ਬੀ.ਈ.ਸੀ.) ਦੇ ਚੇਅਰਪਰਸਨ ਦੀ ਸਥਾਈ ਨਿਮੰਤ੍ਰਿਤ ਮੈਂਬਰ (ਨਾੱਨ-ਵੋਟਿੰਗ) ਵਜੋਂ ਸ਼ਮੂਲੀਅਤ; (ਹ) ਜੀ.ਐੱਸ.ਟੀ. ਕੌਂਸਿਲ ਸਕੱਤਰੇਤ ਵਿੱਚ ਜੀ.ਐੱਸ.ਟੀ. ਕੌਂਸਿਲ ਦੇ ਵਧੀਕ ਸਕੱਤਰ ਦੀ ਇੱਕ ਅਸਾਮੀ (ਭਾਰਤ ਸਰਕਾਰ ਦੇ ਵਧੀਕ ਸਕੱਤਰ ਦੇ ਪੱਧਰ ‘ਤੇ), ਅਤੇ ਜੀ.ਐੱਸ.ਟੀ. ਕੌਂਸਿਲ ਸਕੱਤਰ ਵਿੱਚ ਕਮਿਸ਼ਨਰ ਦੀਆਂ ਚਾਰ ਅਸਾਮੀਆਂ ਦੀ ਸਿਰਜਣਾ (ਭਾਰਤ ਸਰਕਾਰ ਦੇ ਸੰਯੁਕਤ ਸਕੱਤਰ ਦੇ ਪੱਧਰ ‘ਤੇ)। ਕੈਬਿਨੇਟ ਨੇ ਜੀ.ਐੱਸ.ਟੀ. ਕੌਂਸਿਲ ਸਕੱਤਰੇਤ ਦੇ ਆਵਰਤੀ (ਰੈਕਰਿੰਗ – ਵਾਰ-ਵਾਰ ਹੋਣ ਵਾਲੇ) ਅਤੇ ਅਣਾਵਰਤੀ (ਨਾੱਨ-ਰੈਕਰਿੰਗ – ਵਾਰ-ਵਾਰ ਨਾ ਹੋਣ ਵਾਲੇ) ਖ਼ਰਚਿਆਂ ਲਈ ਉਚਿਤ ਫ਼ੰਡ ਮੁਹੱਈਆ ਕਰਵਾਉਣ ਦਾ ਫ਼ੈਸਲਾ ਵੀ ਕੀਤਾ ਹੈ, ਇਨ੍ਹਾਂ ਲਈ ਸਾਰਾ ਖ਼ਰਚਾ ਕੇਂਦਰ ਸਰਕਾਰ ਵੱਲੋਂ ਝੱਲਿਆ ਜਾਵੇਗਾ। ਜੀ.ਐੱਸ.ਟੀ. ਕੌਂਸਿਲ ਸਕੱਤਰੇਤ ਵਿੱਚ ਕਰਮਚਾਰੀਆਂ ਦੀ ਨਿਯੁਕਤੀ ਕੇਂਦਰ ਤੇ ਸੂਬਾ ਸਰਕਾਰਾਂ ਦੋਵਾਂ ਤੋਂ ਹੀ ਡੈਪੂਟੇਸ਼ਨ ਦੇਅਧਾਰ ‘ਤੇ ਕੀਤੀ ਜਾਵੇਗੀ। ਇੰਝ ਜੀ.ਐੱਸ.ਟੀ. ਲਾਗੂ ਕਰਨ ਦੀ ਦਿਸ਼ਾ ਵਿੱਚ ਨਿਸ਼ਚਤ ਸਮੇਂ ਤੋਂ ਪਹਿਲਾਂ ਹੀ ਕਦਮ ਚੁੱਕੇ ਜਾ ਰਹੇ ਹਨ। ਵਿੱਤ ਮੰਤਰੀ ਨੇ 22 ਤੇ 23 ਸਤੰਬਰ ਨੂੰ ਜੀ.ਐੱਸ.ਟੀ. ਕੌਂਸਿਲ ਦੀ ਪਹਿਲੀ ਮੀਟਿੰਗ ਨਵੀਂ ਦਿੱਲੀ ‘ਚ ਸੱਦਣ ਦਾ ਵੀ ਫ਼ੈਸਲਾ ਕੀਤਾ ਹੈ। ਪਿਛੋਕੜ: ਦੇਸ਼ ਵਿੱਚ ਮਾਲ ਤੇ ਸੇਵਾਵਾਂ ਟੈਕਸ ਲਾਗੂ ਕਰਨ ਲਈ ਸੰਵਿਧਾਨ (ਇੱਕ ਸੌ ਬਾਈਵੀਂ ਸੋਧ) ਬਿਲ, 2016 ਨੂੰ ਰਾਸ਼ਟਰਪਤੀ ਨੇ 8 ਸਤੰਬਰ, 2016 ਨੂੰ ਮਨਜ਼ੂਰੀ ਦੇ ਦਿੱਤੀ ਸੀ ਅਤੇ ਉਸ ਨੂੰ ਸੰਵਿਧਾਨ (ਇੱਕ ਸੌ ਬਾਈਵੀਂ ਸੋਧ) ਕਾਨੂੰਨ, 2016 ਵਜੋਂ ਨੋਟੀਫ਼ਾਈ ਵੀ ਕਰ ਦਿੱਤਾ ਗਿਆ ਹੈ। ਸੋਧੇ ਸੰਵਿਧਾਨ ਦੀ ਧਾਰਾ 279ਏ (1) ਅਨੁਸਾਰ, ਰਾਸ਼ਟਰਪਤੀ ਨੂੰ ਧਾਰਾ 279ਏ ਦੀ ਸ਼ੁਰੂਆਤ ਹੋਣ ਦੇ 60 ਦਿਨਾਂ ਅੰਦਰ ਜੀ.ਐੱਸ.ਟੀ. ਕੌਂਸਿਲ ਦਾ ਗਠਨ ਕਰਨਾ ਹੋਵੇਗਾ। ਧਾਰਾ 279 ਨੂੰ 12 ਸਤੰਬਰ, 2016 ਤੋਂ ਲਾਗੂ ਕਰਨ ਲਈ ਨੋਟੀਫ਼ਿਕੇਸ਼ਨ 10 ਸਤੰਬਰ, 2016 ਨੂੰ ਜਾਰੀ ਕਰ ਦਿੱਤਾ ਗਿਆ ਸੀ। ਸੋਧੇ ਸੰਵਿਧਾਨ ਦੀ ਧਾਰਾ 279 ਏ ਅਨੁਸਾਰ, ਜੀ.ਐੱਸ.ਟੀ. ਕੌਂਸਿਲ ਕੇਂਦਰ ਤੇ ਸੂਬਿਆਂ ਦੀ ਇੱਕ ਸਾਂਝੀ ਫ਼ੋਰਮ ਹੋਵੇਗੀ, ਜਿਸ ਵਿੱਚ ਨਿਮਨਲਿਖਤ ਮੈਂਬਰ ਹੋਣਗੇ:- ੳ) ਕੇਂਦਰੀ ਵਿੱਤ ਮੰਤਰੀ – ਚੇਅਰਪਰਸਨ ਅ) ਕੇਂਦਰੀ ਰਾਜ ਮੰਤਰੀ, ਵਿੱਤ ਦੇ ਮਾਲ ਦੇ ਇੰਚਾਰਜ – ਮੈਂਬਰ ੲ) ਮੰਤਰੀ ਇੰਚਾਰਜ ਵਿੱਤ ਜਾਂ ਟੈਕਸੇਸ਼ਨ ਜਾਂ ਹਰੇਕ ਸੂਬਾ ਸਰਕਾਰ ਵੱਲੋਂ ਨਾਮਜ਼ਦ ਕੋਈ ਹੋਰ ਮੰਤਰੀ – ਮੈਂਬਰ ਧਾਰਾ 279ਏ (4) ਅਨੁਸਾਰ, ਇਹ ਕੌਂਸਿਲ ਕੇਂਦਰ ਸਰਕਾਰ ਤੇ ਸੂਬਿਆਂ ਨੂੰ ਜੀ.ਐੱਸ.ਟੀ. ਨਾਲ ਸਬੰਧਤ ਮੁੱਦਿਆਂ, ਜਿਵੇਂ ਕਿ ਮਾਲ ਤੇ ਸੇਵਾਵਾਂ ਨਾਲ ਸਬੰਧਤ ਉਨ੍ਹਾਂ ਅਹਿਮ ਮੁੱਦਿਆਂ ਬਾਰੇ ਸਿਫ਼ਾਰਸ਼ਾਂ ਕਰੇਗੀ, ਜਿਨ੍ਹਾਂ ਨੂੰ ਜੀ.ਐੱਸ.ਟੀ. ਛੋਟ ਦਿੱਤੀ ਜਾ ਸਕਦੀ ਹੈ ਜਾਂ ਛੋਟ ਦੇਣੀ ਹੈ, ਜਾਂ ਉਹ ਮੁੱਦੇ ਸਪਲਾਈ ਦੇ ਸਥਾਨ ‘ਤੇ ਲਾਗੂ ਮਾੱਡਲ ਜੀ.ਐੱਸ.ਟੀ. ਕਾਨੂੰਨਾਂ, ਸਿਧਾਂਤਾਂ, ਦਹਿਲੀਜ਼ ਸੀਮਾਵਾਂ, ਬੈਂਡਜ਼ ਨਾਲ ਘੱਟ ਤੋਂ ਘੱਟ ਦਰਾਂ ਸਮੇਤ ਜੀ.ਐੱਸ.ਟੀ. ਦਰਾਂ, ਕੁਦਰਤੀ ਆਫ਼ਤਾਂ/ਤਬਾਹੀਆਂ ਦੌਰਾਨ ਵਧੀਕ ਵਸੀਲੇ ਪੈਦਾ ਕਰਨ ਲਈ ਵਿਸ਼ੇਸ਼ ਦਰਾਂ, ਖ਼ਾਸ ਸੂਬਿਆਂ ਲਈ ਵਿਸ਼ੇਸ਼ ਵਿਵਸਥਾਵਾਂ ਆਦਿ ਨਾਲ ਸਬੰਧਤ ਹੋ ਸਕਦੇ ਹਨ।
ਸੁਤੰਤਰਤਾ ਸੈਨਾਨੀ ਸ਼੍ਰੀ ਪ੍ਰਹਲਾਦਜੀ ਪਟੇਲ ਦੇ 115ਵੇਂ ਜਨਮ ਜਯੰਤੀ ਸਮਾਗਮ ਅਤੇ ਉਨ੍ਹਾਂ ਦੀ ਜੀਵਨੀ ਦੇ ਜਾਰੀ ਕਰਨ ਸਮੇਂ ਗੁਜਰਾਤ ਦੇ ਬੇਚਰਾਜੀ ਵਿੱਚ ਪ੍ਰਧਾਨ ਮੰਤਰੀ ਦਾ ਸੰਦੇਸ਼

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਇੱਕ ਵੀਡੀਓ ਸੰਦੇਸ਼ ਦੇ ਜ਼ਰੀਏ ਗੁਜਰਾਤ ਦੇ ਬੇਚਰਾਜੀ ਵਿੱਚ ਸ਼੍ਰੀ ਪ੍ਰਹਲਾਦਜੀ ਪਟੇਲ ਦੀ 115ਵੀਂ ਜਨਮ ਜਯੰਤੀ ਅਤੇ ਉਨ੍ਹਾਂ ਦੀ ਜੀਵਨੀ ਦੇ ਜਾਰੀ ਕਰਨ ਸਮੇਂ ਆਯੋਜਿਤ ਸਮਾਗਮ ਨੂੰ ਸੰਬੋਧਨ ਕੀਤਾ। ਇਸ ਅਵਸਰ ’ਤੇ ਹੋਰਾਂ ਦੇ ਨਾਲ ਗੁਜਰਾਤ ਦੇ ਮੁੱਖ ਮੰਤਰੀ ਸ਼੍ਰੀ ਭੂਪੇਂਦਰਭਾਈ ਪਟੇਲ ਮੌਜੂਦ ਸਨ। ਪ੍ਰਧਾਨ ਮੰਤਰੀ ਬੇਚਰਾਜੀ ਦੀ ਗੌਰਵਮਈ ਭੂਮੀ ’ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ ਅਤੇ ਸੁਤੰਤਰਤਾ ਸੈਨਾਨੀ, ਸਮਾਜਿਕ ਕਾਰਜਕਰਤਾ ਸ਼੍ਰੀ ਪ੍ਰਹਲਾਦਜੀ ਪਟੇਲ ਨੂੰ ਨਮਨ ਕੀਤਾ। ਪ੍ਰਧਾਨ ਮੰਤਰੀ ਨੇ ਸਮਾਜ ਸੇਵਾ ਵਿੱਚ ਸ਼੍ਰੀ ਪ੍ਰਹਲਾਦਜੀ ਪਟੇਲ ਦੀ ਉਦਾਰਤਾ ਅਤੇ ਉਨ੍ਹਾਂ ਦੇ ਬਲੀਦਾਨ ਦਾ ਜ਼ਿਕਰ ਕੀਤਾ। ਇਸ ਮਹਾਨ ਸੁਤੰਤਰਤਾ ਸੈਨਾਨੀ ਨੇ ਮਹਾਤਮਾ ਗਾਂਧੀ ਦੇ ਸੱਦੇ ’ਤੇ ਸੁਤੰਤਰਤਾ ਸੰਗ੍ਰਾਮ ਵਿੱਚ ਭਾਗੀਦਾਰੀ ਕੀਤੀ ਅਤੇ ਇਸ ਦੇ ਬਾਅਦ ਉਨ੍ਹਾਂ ਨੂੰ ਸਾਬਰਮਤੀ ਅਤੇ ਯਰਵਦਾ ਵਿੱਚ ਬੰਦੀ ਬਣਾ ਕੇ ਰੱਖਿਆ ਗਿਆ। ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਪ੍ਰਹਲਾਦਜੀ ਪਟੇਲ ਦੀ ਉਸ ਘਟਨਾ ਦਾ ਵੀ ਵਰਣਨ ਕੀਤਾ ਜੋ ਉਨ੍ਹਾਂ ਦੇ ਅੰਦਰ ਦੀ ‘ਰਾਸ਼ਟਰ ਪ੍ਰਥਮ’ ਦੀ ਭਾਵਨਾ ਨੂੰ ਦਰਸਾਉਂਦੀ ਹੈ। ਜੇਲ੍ਹ ਵਿੱਚ ਰਹਿਣ ਦੇ ਦੌਰਾਨ ਸ਼੍ਰੀ ਪਟੇਲ ਦੇ ਪਿਤਾ ਦਾ ਅਕਾਲ ਚਲਾਣਾ ਹੋ ਗਿਆ, ਲੇਕਿਨ ਸ਼੍ਰੀ ਪ੍ਰਹਲਾਦਜੀ ਪਟੇਲ ਨੇ ਮਾਫੀ ਦੀਆਂ ਸ਼ਰਤਾਂ ਨੂੰ ਸਵੀਕਾਰ ਨਹੀਂ ਕੀਤਾ, ਜਿਨ੍ਹਾਂ ਨੇ ਬਸਤੀਵਾਦੀ ਸ਼ਾਸਕਾਂ ਦੁਆਰਾ ਉਨ੍ਹਾਂ ਨੂੰ ਅੰਤਿਮ ਸੰਸਕਾਰ ਕਰਨ ਦੀ ਆਗਿਆ ਦੇਣ ਦੇ ਲਈ ਰੱਖਿਆ ਸੀ। ਉਨ੍ਹਾਂ ਨੇ ਬਹੁਤ ਸਾਰੇ ਅਜਿਹੇ ਸੁਤੰਤਰਤਾ ਸੈਨਾਨੀਆਂ ਦਾ ਵੀ ਸਮਰਥਨ ਕੀਤਾ ਜੋ ਗੁਪਤ ਰੂਪ ਨਾਲ ਸੁਤੰਤਰਤਾ ਦੀ ਲੜਾਈ ਲੜ ਰਹੇ ਸਨ। ਪ੍ਰਧਾਨ ਮੰਤਰੀ ਨੇ ਸੁਤੰਤਰਤਾ ਦੇ ਬਾਅਦ ਰਿਆਸਤਾਂ ਦੇ ਰਲੇਵੇਂ ਵਿੱਚ ਸਰਦਾਰ ਪਟੇਲ ਦੀ ਮਦਦ ਕਰਨ ਵਿੱਚ ਸ਼੍ਰੀ ਪ੍ਰਹਲਾਦਜੀ ਪਟੇਲ ਦੀ ਭੂਮਿਕਾ ਨੂੰ ਵੀ ਰੇਖਾਂਕਿਤ ਕੀਤਾ। ਪ੍ਰਧਾਨ ਮੰਤਰੀ ਨੇ ਅਫਸੋਸ ਪ੍ਰਗਟਾਇਆ ਕਿ ਅਜਿਹੇ ਕਈ ਮਹਾਨ ਸੁਤੰਤਰਤਾ ਸੈਨਾਨੀਆਂ ਦੇ ਇਤਿਹਾਸ ਦੀਆਂ ਪੁਸਤਕਾਂ ਵਿੱਚ ਕੋਈ ਜ਼ਿਕਰ ਨਹੀਂ ਹੈ। ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਪ੍ਰਹਲਾਦਜੀ ਪਟੇਲ ਦੀ ਪਤਨੀ ਕਾਸ਼ੀ ਬਾਅ ਨੂੰ ਵੀ ਸ਼ਰਧਾਂਜਲੀ ਦਿੱਤੀ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਮਹਾਨ ਹਸਤੀਆਂ ਦੇ ਜੀਵਨ ਅਤੇ ਕਾਰਜਸ਼ੈਲੀ ਦਾ ਦਸਤਾਵੇਜ਼ੀਕਰਣ ਬਹੁਤ ਮਹੱਤਵਪੂਰਨ ਹੈ ਕਿਉਂਕਿ ਇਹ ਨੌਜਵਾਨ ਪੀੜ੍ਹੀ ਨੂੰ ਪ੍ਰੇਰਿਤ ਕਰਦਾ ਹੈ। ਪ੍ਰਧਾਨ ਮੰਤਰੀ ਨੇ ਸਾਰੀਆਂ ਯੂਨੀਵਰਸਿਟੀਆਂ ਨੂੰ ਸੁਤੰਤਰਤਾ ਸੈਨਾਨੀਆਂ ਦੇ ਅਗਿਆਤ ਪਹਿਲੂਆਂ ’ਤੇ ਖੋਜ ਕਰਨ ਅਤੇ ਇਨ੍ਹਾਂ ਨੂੰ ਪ੍ਰਕਾਸ਼ਿਤ ਕਰਨ ਦੀ ਅਪੀਲ ਕੀਤੀ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਸਾਨੂੰ ਸ਼੍ਰੀ ਪ੍ਰਹਲਾਦਜੀ ਪਟੇਲ ਜਿਹੇ ਸੁਤੰਤਰਤਾ ਸੈਨਾਨੀਆਂ ਨੂੰ ਨਵੇਂ ਭਾਰਤ ਦੇ ਨਿਰਮਾਣ ਦੇ ਉੱਦਮੀ ਦੇ ਰੂਪ ਵਿੱਚ ਯਾਦ ਰੱਖਣਾ ਚਾਹੀਦਾ ਹੈ।